July 2018 - Zvornicki.ba\nU sudaru na Kamenom Mostu povređen maloljetnik\nNa magistralnom putu M-19 (Zvornik-Vlasenica), u mjestu Kameni Most, grad Zvornik, 30.07.2018. godine oko 11,38 časova, dogodila se saobraćajna nezgoda u kojoj su učestvovali Dž.O. (1977) koji je upravljao putničkim automobilom marke „Audi“ i I.I. (1970) koji je upravljao putničkim automobilom marke „Ford“. U ovoj saobraćajnoj nezgodi, jedno maloljetno lice koje se nalazilo na mjestu suvozača u putničkom automobilu marke „Audi“ zadobilo je lake tjelesne povrede koje su konstatovane u Opštoj bolnici Zvornik. Uviđaj su izvršili policijski službenici Policijske stanice za bezbjednost saobraćaja Zvornik. Rad na dokumentovanju saobraćajne nezgode je u toku.


Nastavak mera agrarne politike i u 2015. godini - PKS-RPK Novi Sad\nMinistar poljoprivrede i zaštite životne sredine u Vladi Republike Srbije Snežana Bogosavljević-Bošković izjavila je da smanjenje budžeta za poljoprivrednike u 2015. godini neće uticati na 95 odsto korisnika subvencija u poljoprivredi, koji će i ove godine moći da koriste sva sredstva po osnovu mera agrarne politike.\nBogosavljević-Bošković je u izjavi za Televiziju B92 istakla da je smanjenje u agrarnom budžetu rezultat odluke da se racionalno troše sredstva budžeta, da se u ovoj godini subvenciniošu poljoprivredne površine do 20 hektara i da se ne daju subvencije za zakup državnog poljoprivrednog zemljišta.\nPrema njenim rečima, za 95 odsto korisnika subvencija, odnosno za više od 310.000 registrovanih poljoprivrednih gazdinstava, ništa se neće promeniti u odnosu na prošlu i prethodne godine, iako je budžet za poljoprivrednike smanjen za pet milijardi dinara.\nOna je ukazala na to da je rad resornog ministarstva u prošloj godini obeležilo saniranje posledica poplava, uz napomenu da je uz pomoć donatora obezbeđena i isporučena pomoć u iznosu od 6,6 miliona evra za gazdinstva.\nPrema njenim rečima, obezbeđeno je i dodatnih milion i po evra za pomoć poplavljenima u istočnom delu Srbije.\nBogosavljević-Bošković je podsetila na to da od 1. januara mleko na domaćem tržištu ima dozvoljen nivo aflatoksina do 0,05 mikrograma po kilogramu, odnosno nivo koji važi u zemljama EU, ali i dodala da je i dosadašnji nivo aflatoksina u mleku bio zdravstveno bezbedan.\nZbog toga, kako je objasnila, mleko sa većim nivoom aflatoksina neće biti sklonjeno sa polica u prodavnicama.\nKada je reč o zaštiti životne sredine, ona navela da su pripremljena dva projekta za zbrinjavanje opasnog otpada na dve lokacije u Šapcu i Bariču i da se tako Srbija, posle mnogo godina, uhvatila u koštac s tim problemom.\nBogosavljević -Bošković je najavila da će ove godine početi i prva faza sanacije jalovišta rudnika u Zajači.\nJestivo ulje u Srbiji kvalitetno i bezbedno\nJestiva ulja na domaćem tržištu su kvalitetna i bezbedna, a proizvodnja u Srbiji je u potpunosti u skladu…\nDok srpski proizvođači svinja ne znaju šta će sa viškom tovljenika u torovima, građani Srbije po mesarama kupuju uvozno…\nŠta Srbija može da izveze na probirljivo japansko tržište?\nJapan potroši godišnje 74 milijarde dolara na uvoz poljoprivrednih proizvoda i četvrta je zemlja po veličini uvoza ovih proizvoda, tako…\nOve godine u Fondu za razvoj poljoprivrede AP Vojvodine će biti deset odsto više novca nego lane, oko 600…\nApel da se ne ugrožavaju pčele tokom prskanja\nFitosanitarna inspekcija Ministarstva poljoprivrede Srbije upozorila je voćare i ratare da pravilno koriste sredstva za zaštitu bilja tokom prolećnog…


Kontrola pristupa - Fingertec\nKontrola pristupa – Samostalno rešenje za jedna vrata\nSamostalno rešenje je namenjeno za mala preduzeća i domove u kojima nema potrebe za praćenjem kretanja korisnika. Potpuno automatizovani uređaji za kontrolu pristupa mogu da funkcionišu bez dodatnog softvera. U potpunosti je kompatibilano sa svim vrstama elektronskih i magnetnih brava. Kontrola pristupa se odvija evidentiranjem otisaka prstiju, beskontaktnih kartica ili numeričkih lozinki.\nKontrola pristupa – Kompletna rešenja\nOvaj sistem se razlikuje od prethodnog ukoliko postoji potreba za servisnim softverom koji se instalira lokalno.\nGlavna prednost FingerTec sistema za kontrolu pristupa je da ne nameće godišnje licence ili obavezne ugovore o održavanju softvera. Razmotrite ukupne troškove tokom životnog veka sistema kada upoređujete sistem FingerTec-a sa drugim.\nKontrola pristupa je univerzalna i može se primeniti svuda – od malih nezavisnih kancelarija, poslovnih ili stambenih zona do veoma velikih upravnih zgrada, administrativnih institucija, luka, tržnih centara, hotelskih kompleksa, univerziteta i industrijskih područja.\nFingerTec sistem za kontrolu pristupa je potpuno fleksibilan i modularan. Oni raste zajendo sa vama.\nPozovite nas danas i dobićete sveobuhvatne informacije i punu saradnju za proizvode koji vas zanimaju. Uvek se možete osloniti na nas za savet o Vašim projektima.


Početak/Društvo/Otkaz u KC Niš zbog parkiranja na zelenoj površini\nNiške Vesti29. maja 2018.\nZaposlena u Centru za medicinsku kliničku biohemiju Kliničkog centra u Nišu dobila je otkaz zbog toga što je parkirala automobil na zelenoj površini u krugu bolnice, i time prekršila naredbu direktora KC Niš Zorana Radovanovića da se radnici prema imovini i prostoru ove ustanove ponašaju odgovorno i domaćinski, saopšteno je na zvaničnom sajtu te zdravstvene ustanove.\nU saopštenju se navodi je zaposlena u Centru za medicinsku kliničku biohemiju direktno prekršila narednu direktora, koja je na snagu stupila 9. maja, i u kojoj se između ostalog kaže da će svaki zaposleni koji uništi ili ošteti imovinu i prostor ove zdravstvene ustanove, biti disciplinski kažnjen.\n“Zaposlena je nepropisno parkirala svoje vozilo na zelenoj površini u krugu zdravstvene ustanove, i time prekršila propisani kućni red ustanove, ponašajući se na bahat, neodgovoran i krajnje nedomaćinski način”, stoji u saopštenju.\nUprava KC Niš podseća, da je takvo ponašanje neprihvatljivo i protivpravno, kao i da će biti i ubuduće, a u skladu sa Zakonom, najstrože kažnjeno.\nDirektor Kliničkog centra potvrdio je „borbu“ protiv nepropisnog parkiranja i putem svog Fejsbuk profila, nakon što je bio “prozvan” na društvenim mrežama od strane doktorke Kliničkog koja se požalila da joj je auto odneo „pauk“ po njegovom nalogu i da joj KC “dođe 12.500 dinara”.\nRadovanović je rekao da je doktorka parkirala na mestu za invalide i dodao da su zaposleni bili upozoreni da se ne parkiraju na tim mestima dva dana pre akcije „Parking servisa“.\n„Parkiranje na mestu za INVALIDE je stvar ličnog vaspitanja a možemo da se zovemo HIRURZI, KVANTNI FIZIČARI ILI ASTRONOMI…“, napisao je Radovanović na svom Fejsbuk profilu.\nKC Niš otkaz zelena površina Zoran Radovanović


Piletina iz BiH u Evropu krajem mjeseca – mojKontakt portal – Radio Televizija Kontakt\nPosljednja kontrola pokazala je da je uložen značajan iznos novca, te da je posebna pažnja posvećena edukaciji radnika. Sertifikat za izvoz pilećeg mesa u zemlje Evropske unije dobile su četiri kompanije.\n– Mi smo spremni, ambiciozno čekamo izvoz. Taj izvoz će imati višestruku korist za sve, prije svega za firme koje su dobile taj izvoz, ali s druge strane i za domaću ekonomiju – rekao je za BHT Edin Jabandžić iz firme MADI Tešanj, a prenosi indikator.\nKompanija MADI investirala je oko milion konvertibilnih maraka u rekonstrukciju određenih dijelova pogona, u nabavku i osavremenjavanje novih tehonologija, kao i u edukaciju zaposlenih.\nProblem nedostatka kadrova riješen je programom prekvalifikacije.


Kao i prethodnih godina ono što se može primetiti u našem gradu u drugoj polovini decembra je ulična prodaja raznovrsnog novogodišnjeg asortimana. Na tezgama koje su postavljene 17. Decembra u glavnoj ulici od ulaza u zelenu pijacu, do Šumadijske robne kuće, mogu se naći baloni, novogodišnje čestitke, ukrasi, ali i šminka, odeća i obuća. Naš portal je iz razgovora sa trgovcima saznao da je prethodnih godina prodaja bila znatno bolja, ali i da se nadaju da će poslednjih pet dana ove godine prodaja biti znatno povećana. Prodavci kažu da im je pored osnovnih troškova za nabavku robe, bila potrebna i dozvola za prodaju, a zakup tezge je koštao oko pet hiljade dinara. Vreme im nije naklonjeno, pa se nekih dana smrzavaju, dok je drugim danima toplo i bez vetra. Prodavci kažu da godinama prodaju robu pred novu godinu i da je znalo da bude okovano ledom i da duva jaka košava, pa im vreme sada i nije toliko loše, kao ranije.\nKao i prethodnih godina najviše se prodaju srme, ukrasi i sijalice, ali nimalo ne zaostaje ni pirotehnička oprema, pa su prodavci pirotehnike u Paraćinu zauzeli više od deset lokala u kojima može da se ova oprema nabavi. Iz razgovora sa prodavcem novogodišnjih čestitki saznali smo da još uvek ima ljudi koji vole da šalju čestitke i održavaju ovu staru naviku, ali i da ih je iz godine u godinu sve manje. Možda je to zbog novih tehnologija pa ljudi čestitaju praznike mobilnim telefonima, ili raznoraznim aplikacijama preko interneta.\nProdavci često napominju da kupci više posećuju kineske prodavnice nego njihove tezge i ako sve ono što bi našli tamo ima i kod njih. Svakako ulice su pune ljudi i u gradu, koji je ukrašen uličnom rasvetom ne izostaju gužve, i oseća se praznična atmosfera i ako do Nove godine ima još nedelju dana. Ulična prodaja će zvanično biti završena 31. Decembra u 20 časova, kada sve tezge sa glavne ulice moraju biti uklonjene.\nU našem gradu ove godine neće biti proslave na trgu, ali ima veliki broj lokala koji nude odlično organizovane dočeke, sa dobrom hranom i muzikom. Paraćinski butici imaju prilično veliku prodaju svečanih odela i haljina, kao i prigodne obuće. Jedino što kvari ovu preprazničku euforiju je izostanak snega. Kako meteorolozi najavljuju snežni pokrivač je moguće očekivati poslednjih dana ove 2014. Godine. Zimaska ravnodnevnica je prošla a sneg je zahvatio samo planinske vrhove, dok je u nižim predelima izostao.


Donacija Dečijem i Školskom dispanzeru – TV Kikinda\nGrad Kikinda je krajem prošle godine započeo aktivnosti kojima su privredna društva u većoj meri angažovana u društvenom životu. Da je ova inicijativa naišla na odobrenje kako privrede tako i institucija pokazuju donacije Opštoj bolnici i Domu zdravlja.\nZajedničkim snagama Grad Kikinda i kompanije: “Banini”, “Mecafor” i “Le Belier” pomogli su rekonstrukciju i opremanje Službe za fizijatriju i sportsku medicinu Opšte bolnice. Uz pomoć “Zoppasa” obezbeđena su i neophodna dodatna sredstva za organizaciju dečjeg muzičkog festivala “ Ta se pesma ljubav zove”. Dobra saradnja nastavljena je i ove godine.\n-Zahvaljujući gradskoj upravi dobili smo donaciju firme “Le Belier”. Radi se o stolicama za pregled pacijenata i opremanju sanitarnih prostorija. Stolice koje smo do sada koristili u Dečijem i Školskom dispanzeru su stare pet decenija. Svaka donacija je dobrodošla jer će poboljšati uslove u kojima radimo – istakla je dr Vesna Tomin, načelnica Dečijeg i Školskog dispanzera.\nKroz ovu akciju Grad Kikinda želi da istakne važnost društvene odgovornosti privrednih društava koje rade u našoj sredini, što svakako doprinosi boljem životu i višem standardu naših građana.\n← OŠ u Mokrinu 60 godina nosi ime “Vase Stajića” Kikinda spremna za Zakon o elektronskoj upravi →


"Apsolutno morate" - BIGportal.ba\n5 Oktobra, 2021 5 Oktobra, 2021 089\nFrancuski presednik Emanuel Makron izjavio je da želi da zemlje članice G20 postave uslove za priznanje talibana osiguravanjem prava žena i devojčica.\nDosad je, kako navodi agencija AP, pod talibanskom vlašću mladim avganistanskim devojčicama bilo dozvoljeno da se vrate u osnovnu školu, ali je starijim devojčicama bilo zabranjeno da idu u srednju školu dok većini žena nije bilo dozvoljeno da se vrate na posao.\nPredsednik Makron je za radio “Frans-Inter” rekao da bi svetske sile trebalo da kažu talibanima sledeće:\n“Apsolutno morate da date mladim devojkama u svojoj zemlji budućnost, a to je jedna od stvari koje ćemo sagledavati pre nego što vas priznamo.”\nNaveo je da je jedna od njegovih briga činjenica da li će se svim devojčicama dozvoliti da se vrate u školu.\nMakron je, takođe, kazao da će to pitanje pokrenuti na predstojećem samitu zemalja G20 u Rimu, koji treba da se održi kasnije ovog meseca, prenosi AP.\nIzmeđu ostalih uslova koji su potrebni za priznanje, trebalo bi da bude i talibani koji će dozvoliti nastavak humanitarnih operacija, ali i koji će osuditi i odbiti saradnju sa “islamističkim terorističkim grupama” u regionu, poručio je francuski predsednik.\nMakron je ocenio da takve uslove ne bi trebalo da postavljaju samo zapadne zemlje, već bi trebalo i da „ubede zemlje regiona, koje nemaju nužno iste vrednosti kao mi po svim pitanjima, da deluju zajedno“.\nNa sastanku koji se prošlog meseca održao na marginama Generalne skupštine Ujedinjenih nacije, zemlje G20 raspravljale su o slanju jedinstvene poruke talibanima.\nMotivi listova i cvijeća preselili su se na odjeću\nKarleuša uživa u luksuznoj vili od 2.5 miliona eura: Evo ko je živio tu prije nje\nGoogle spremio nešto posebno za 100. rođendan Beti Vajt


Dnevni list Danas | Politika\nFaktor plus predstavio najnovije rejtinge političkih stranaka\nSaša Radulović u porastu, pad SNS zanemarljiv\nSNS u decembru imala 51,4 odsto, u januaru 49,5, a sada 49,4 odsto\nNajveći skok rejtinga među političkim akterima u poslednjih 30 dana zabeležio je pokret "Dosta je bilo" Saše Radulovića, koji bi da se izbori održavaju sada u nedelju osvojio tri odsto glasova, dok je taj rezultat pre mesec dana bio 2,3 odsto, pokazuje poslednje istraživanje "Politički barometar" agencije Faktor plus. Na predstavljanju rezultata juče je rečeno da ovaj pokret iz meseca u mesec ide napred i da će biti zanimljivo videti kako će izgledati takmičenje između stranaka evroreformskog bloka, poput DS, SDS-LDP-LSV i "Dosta je bilo".\nPiše: B. Cvejić\n03. mart 2016. 10:44\nIstraživanje Faktor plusa pokazuje da je na političkoj sceni i dalje dominantna vladajuća SNS, koja beleži 49,4 odsto podrške birača, ali uprkos primetnom padu u poslednja dva meseca politički analitičar Dejan Vuk Stanković ocenio je da je taj procenat za naprednjake zanemarljiv. Isto istraživanje iz decembra je pokazalo da je SNS imala 51,4 odsto, a u januaru 49,5 odsto.\n"Rejting naprednjaka jeste različit nego u decembru, ali se uvek mora imati u vidu i statističko odstupanje pri istraživanju. Međutim, ti procenti za stranku kao što je SNS su zanemarljivi, ali bi zato za neke druge stranke u takvom slučaju imale ozbiljne posledice. SNS će teško pasti ispod 45 plus odsto podrške i to samo pod pretpostavkom da politička konkurencija animira nekog u biračkom telu", objasnio je Stanković na predstavljanju istraživanja.\nI direktor agencije Faktor plus Vladimir Pejić je rekao da u rezultat SNS nisu uključeni još glasovi PUPS, sa kojima će biti zajedno na listi, tako da će se videti da li će doći do prostog zbira ili će neki glasovi možda i otići. "Rastegljiv je odnos glasova, ali teško da će doći do pada podrške SNS. Svakako njihov koalicioni kapacitet može dovesti do daljeg rasta", napominje Pejić odgovarajući na pitanje Danasa da li rezultati ukazuju da je zaustavljen trend rasta podrške SNS.\nŠto se tiče rejtinga drugih stranaka, cenzus bi još prešla i SPS sa 11,3 odsto glasova da se izbori održavaju u nedelju, kao i DS sa 6,4 odsto, SRS sa šest, DSS-Dveri 5,7 odsto i SDS-LDP-LSV sa pet odsto. Ispod cenzusa su, osim Radulovića, PUPS sa 3,3 odsto, SNP Nenada Popovića sa 2,2, Jedinstvena Srbija sa 1,4 odsto i Koalicija Rodoljubi sa jedan odsto. Na izbore u nedelju bi izašlo 54 odsto ispitanika, od kojih 28 odsto i dalje ne zna za koga bi glasalo. S druge strane, skoro 80 odsto ispitanika reklo je da će na izborima glasati za istu stranku i na republičkim i na pokrajinskim i na lokalnim izborima.\nGrađani najviše poverenja imaju u premijera i lidera SNS Aleksandra Vučića, koji beleži podršku 58 odsto ispitanika, dok iza njega slede predsednik Srbije Tomislav Nikolić i ministarka i potpredsednica SNS Zorana Mihajlović sa po 26 odsto. Potom sledi lider socijalista Ivica Dačić sa 20 odsto, dok najmanje podrške imaju lideri DS i SDS Bojan Pajtić i Boris Tadić - devet, odnosno 11 odsto.\nPolovina građana se ne plaši migranata\nNa pitanje šta je to što vas najviše plaši kada su u pitanju migranti, polovina ispitanika odgovorila je da nema nikakav strah, dok svaki četvrti smatra da neki od migranata mogu biti teroristi. Skoro četvrtina strahuje da migranti mogu da prenesu određene bolesti, svaki deseti da bi njihovo naseljavanje dovelo do urušavanja srpske kulture i tradicije, dok po sedam odsto misli da bi se njihovim naseljavanjem smanjila cena rada i povećao strah za bezbednost dece.\nNikolić: Izbori kada stigne predlog\nPredsednik Srbije Tomislav Nikolić ponovio je juče da će raspisati izbore onog trenutka kad dobije obrazložen predlog Vlade Srbije za raspuštanje parlamenta. Predsednik Nikolić je novinarima u Domu Vojske, gde je prisustvovao svečanosti povodom obeležavanja Dana VMA, na pitanje kad će raspisati izbore kratko odgovorio rečenicom "kad vlada dostavi predlog". Upitan da li će to biti do kraja nedelje, Nikolić je odgovorio da je to pitanje za Vladu Srbije.\nJanković: Više cenim Đilasov iskren stav nego lažno "Ana je tu"\nĐilas objavio kandidaturu za gradonačelnika Beograda\nGotovo iracionalan strah vlasti od Đilasa\nGojković: Pozivamo CRTA da se kandiduje na izborima\nBrnabić: Bolji život sledeće godine\nSaša Paunović: Naša administracija se bukvalno topi\nMladenović: Iznenađen sam kandidaturom Đilasa\nNije Vučić napravio Informer i Pink, već oni pre njega\nMihajlović: Đilas prvo da se izvini\nPokret slobodnih građana će podržati Đilasa


Radnici sa gradilišta su novinarima ukazali na nove pukotine, zbog čega strahuju da postoji šansa da se sruši i ostatak objekta. Upravo iz tog razloga se tokom celog dana zatrpava rupa, a kako smo nezvanično saznali na licu mesta, nakon toga, ukoliko se proceni da je bezbedno, oštećeni stanari će moći da uzmu deo svojih stvari koje su im ostale u stnaovima.\n- Taj proces će trajati čitav dan, potrebne su velike količine zemlje i kamenja - kažu nezvanično radnici i dodaju da se nadaju da najavljena kiša neće stvoriti dodatne komplikacije.\nDAN POSLE URUŠAVANJA ZGRADE NA VRAČARU: Reporteri "Novosti" na licu mesta - počelo saniranje jame (FOTO/VIDEO)\n17. 07. 2021. u 11:58\nStanari su nakon ovog sastanka rekli da ne žele više da pričaju sa medijima, dok se iz Opštine Vračar i dalje niko ne oglašava.\nurušila se zgrada na Vračaru Vidovdanska ulica Srušila se zgrada Vračar Beograd


Septembar 14, 2020 20:39\nUz sprovođenje svih epidemijskih mera najstarija kulturna manifestacija u našoj zemlji, Vukov sabor, svečano je otvorena 87. put. Deo programa ovogodišnjeg saborovanja u Loznici posvećen je i Dositeju Obradoviću.\nU dvorištu Vukove kuće, 1933. godine održan je prvi Sabor u nameri da se oda počast reformatoru srpskog jezika. Uz pomen koji su održali monasi manastira Tronoše, gde je Vuk učio da piše i čita, meštani su se nadmetali i u sviranju gusala.\n"Nezaobilazan deo saborskog programa je i u to vreme bila saborska beseda i besplatna podela knjiga narodu. Tokom prvobitnih sabora poznata je činjenica da se delilo više hiljada knjiga tokom saborske svečanosti, a zadnji deo programa je bilo narodno veselje", ističe istoričar Miroslav Terzić.\nNa ovogodišnjem saboru uz književne večeri i pozorišne predstave posvećne Dositeju i Vuku, predstaviće se i Međunarodni slavistički centar, Vukova zadužbina i Matica Srpska.\nDirektorka Centra za kulturu "Vuk Karadžić" Snežana Nešković Simić kaže da se manifestacijom Vukov sabor ukazujena značaj našeg jezika i pisma, srpske istorije, kulture, tradicije, narodnih običaja, i svega što čini naš srpski kulturni identitet.\n"Očuvajmo jezik, sačuvajmo zemlju", jedan je od slogana Vukovog sabora. U njegovom rodnom Tršiću kažu da je čuvanje tradicije temelj na kojem se gradi budućnost.\nVukov sabor upisan je u nacionalni registar nematerijalnog kulturnog nasleđa, a kandidat je i za Uneskovu listu. Završna svečanost biće održana 20. septembra na saborištu u Tršiću, a tradicionalnu besedu ove godine održaće književnik Janko Vujinović.


Specijalizovanim uslugama iz sektora bezbednosti kompanije se bavimo od osnivanja 2004. godine.Usled širenja naše ekspertize u domenu bezbednosnih usluga i povećanja obima posla, 2009. godine prerastamo u privredno društvo. Predanim radom stvorili smo sintezu znanja, veština i tehnoloških dostignuća koja nas kvalifikuje za efikasnu zaštitu ličnosti, imovine i poslovanja, kao i događaja i javnih skupova. Dugogodišnjim bavljenjem rizicima svih vrsta stekli smo značajno iskustvo u domenu bezbednosnih poslova. Stečena znanja koristimo za rano detektovanje bezbednosno problematičnih situacija, brzo reagovanje i sistematičnu zaštitu. Naši iskusni kadrovi opremljeni su vrhunskom tehnikom za efikasno detektovanje rizika (u samom nastajanju) podižući bezbednost na najviši mogući nivo. Strateški cilj je maksimalna bezbednost i sigurnost klijenata pod našim nadzorom. Kompanija IPON Bezbednost orijentisana je ka konstantnom unapređenju usluga, kao i permanentnoj edukaciji i obuci kadrova, sa krajnjim ciljem usavršavanja usluga i poslovanja u skladu sa poslednjim svetskim standardima u bezbednosnom sektoru.


kragujevac: Prednost za upis u vrtiće imaju deca čiji roditelji rade u COVID sistemu! -\nPrednost za upis u vrtiće imaju deca čiji su roditelji ili staratelji radno angažovani u COVID-19 sistemu, saopštila je gradska vlada u Kragujevcu.\nU skladu sa zaključkom Vlade Srbije Gradsko veće na sednici održanoj 8. aprila donelo je zaključak kojim preporučuje predškolskim ustanovama, čiji je osnivač Grad Kragujevac i Komisiji za prijem dece na celodnevni boravak, da u postupku bodovanja dece prijavljene na Jedinstveni javni konkurs, gde god da je to neophodno i proceduralno moguće, podrže decu odnosno roditelje ili staratelje koji poseduju karticu pogodnosti „Naš heroj“ ili potvrdu da su zaposleni ili volonteri u COVID-19 sistemu, u vidu dostupnosti predškolskih ustanova.\nGradsko veće utvrdilo je i predlog odluke o održavanju naziva ulice „Dr Bore Evtova“ i uputilo u skupštinsku proceduru. Reč je o novoformiranoj ulici bez naziva koja spaja Beogradsku i ulicu Slobode u MZ 1. Maj. Inicijativu za određivanje naziva novoformiranoj ulici, podneli su odbornici te mesne zajednice, kao i zaposleni u Klinici za pulmologiju KC Kragujevac, a uz pribavljenih saglasnost članova porodice. Dr Bora Evtov, preminuo je 15. decembra 2020. godine posle jednomesečne borbe sa korona virusom.\nČlanovi Gradskog veća usvojili su dopunjeni pravilnik o bližim uslovima, postupku i načinu ostvarivanja prava na materijalnu podršku i korišćenje usluga u oblasti socijalne zaštite koji se odnosi na priznavanje prava na jednokratnu novčanu pomoć u posebnim slučajevima porodici koja se nađe u izuzetno teškoj zdravstveno-materijalnoj situaciji pod uslovom da se oboljenje, povreda ili stanje ne može uspešno lečiti na teritoriji Srbije.


Objavljeno ponedeljak, 08 jul 2013 13:36\nTri jednodnevna treninga „Upravljenje projektim ciklusom" su održana u Kotoru 4og, Ulcinju 5og i Rožajama 8og jula. Treninge je vodila Ivana Ranđelović iz Palgo Centra. Cilj treninga je podizanje kapaciteta organizacija-potencijalnih aplikantima kako bi sačinili dobar projektni prijedlog i u budućnosi bili u stanju da samostalno ili uz manju podršku apliciraju za projekte EU. Pored toga, pružene su neophodne tehničke informacije o samom pozivu i propozicijama poziva.\nUčesnicima je u prethodnoj okmunikaciji sugerisano da dođu sa već promišljenim tamama i započetim projektom kako bi u direktnoj komunikaciji sa iskusnom trenericom otklonili dileme i probleme. Tema kojoj je posvećeno najviše vremena bila je izrada matrice logičkog okvira, koja je najizazovniji, ali i ključni dio aplikacije. Učesnici, njih ukupno 56, su bili predstavnici NVO sa različitim nivoom znanja i iskustva u pisanju projekata i međusobno su odlično sarađivali razrađujući ideje i primjere od kojih su većinu kasnije razvili i doradili u finalne prijedloge projekta.\nTrenierica je postavila rad na takav način da je isporučena velika količina informacija, a pritom omogućena interakcija grupe sa trenericom i međusobno. Atmosfera je bila radna i ozbiljna jer su prisutno bili vrlo zainteresovani za znanja i vježbu u ovoj oblasti, ali istovremeno opušten obzirom na format radionice.\nUčesnici su izjavili da im je tematika izuzetno interesantna, ali da ima niz pitanja za koja je jedan dan premali da bi se mogla obraditi. Predstavnici organizatora su ih pozvali da nastave komunikaciju sa projektnim timom i da sve nedoumice i pitanja razjasne u e-mail komunikaciji, i ostavili im kontakte na koje mogu uputiti pitanja.\nTreninzi su bili izuzetno korisni i efikasni jer je većina učesnika, koristeći materijale provježbane tokom ovog dana, pripremilo projekte za apliciranje.


Disciplina građana je popustila, izvesno je pooštravanje mera – Objektivni\nPočetna/Covid 19/Disciplina građana je popustila, izvesno je pooštravanje mera\nDisciplina građana je popustila, izvesno je pooštravanje mera\n0 60 1 minut ranije\nDisciplina je popustila, građani su se opustili, a medicinski deo Kriznog štaba izražava zabrinutost i poručuje da je izvesno pooštravanje mera ukoliko broj pozitivnih i hospitalizovanih nastavi da raste. Pomoćnik ministra zdravlja za inspekcijske poslove Goran Stamenković kaže da će inspektori na terenu preduzimati rigorozne mere.\nPomoćnik ministra zdravlja za inspekcijske poslove Goran Stamenković kaže da je u petak uveče bilo intervencija na Kopaoniku.\n„Sanitarni inspektori su posebno angažovani ovih dana i neće imati državni praznik, moraće da rade“, ističe Stamenković.\nIstiče da će na terenu ovih dana biti preko 1.500 ljudi, uključujući oko 1.000 komunalnih milicionara i inspektora lokalnih samouprava.\n„Sva pravna lica koja budu kontrolisana, svi preduzetnici, moraće da se suoče sa odgovornošću i sa izuzetno rigoroznim merama koje će inspektori preduzimati na terenu, bez ikakvog izuzetka“, naglašava Stamenković.\nKaže da je za tri i po meseca sprovedeno preko 270.000 nadzora, preko 1.870 izrečenih prekršajnih naloga u ukupnom iznosu od oko 79 miliona dinara.\nIstiče da će ovih dana „pod lupom“ posebno biti ugostiteljski objekti i turistički centri.\nNajrigoroznija mera koja može biti izrečena jeste zatvaranje objekta na 72 sata nakon pražnjenja.\n„Onaj ko pruža usluge je dužan da te usluge drži u zakonskim okvirima. Osim nošenja zaštitnih maski, korišćenja dezinfekcionih sredstava i poštovanja distance, najvažnija stvar je dozvoljeni broj korisnika“, navodi Stamenković.


Reputacija je sve! - Marketing Mreža\nPeta međunarodna konferencija Telekom Srbija PRilika 2013 Društva Srbije za odnose s javnošću održana je 15. i 16. novembra u hotelu Zira u Beogradu. Tokom ova dva dana Beograd je bio centar dijaloga velikog broja međunarodnih, regionalnih i domaćih profesionalaca u oblasti odnosa sa javnošću, a tema o kojoj se razgovaralo bila je snaga reputacije, odnosno na koji način strateško upravljanje reputacijom pomaže ostvarivanju poslovnih ciljeva ili unapređenju imidža zemalja koje se ovom oblašću sistemski bave.\nPrvo predavanje na konferenciji održao je Nick Andrews koji je govorio na temu „Autentična kompanija – novi pogled na korporativnu reputaciju“. Prema njegovim rečima, klijentima treba davati preporuke na osnovu istraživanja, a ne ličnog mišljenja. „Za PR je najvažnije da bude autentičan, kao i da misli lokalno, ne globalno“, istakao je Andrews.\nDr Tamara Vlastelica Bakić govorila je na temu „Strateških modela upravljanja reputacijom“. Ona je istakla da pri građenju reputacije treba da uzmemo u obzir koncepte zasnovane na poverenju, „korporativnoj ličnosti“ i društvenim očekivanjima. „Reputacija je skup poverenja, stava i upoznatosti. Kompanija sa dobrim ugledom u toku krize imaće naklonost potrošača i klijenata“, dodala je Vlastelica Bakić. Ona je predstavila istraživanje koje je sprovedeno u Srbiji, a kao neki od atributa reputacije navode se poslovanje po zakonu, kvalitet komunikacije, veza za korupcijom i politikom. Takođe, istraživanje je pokazalo da kompanije koje posluju u industriji telekomunikacija i bezalkoholnih pića imaju najbolju reputaciju u Srbiji.\nPrvog dana konferencije govorio je i Nikos Dimitriadis na temu “Upotreba modela tri mozga u internim komunikacijama”. On je istakao značaj interne komunikacije za građanje reputacije, ali i modela „think – feel – do“. Prvi dan zavšen je panel diskusijom na temu „Krize reputacije“, koju je moderirao Igor Božić, medijski direktor u agenciji Represent Communications. Učesnici panela složili su se da na internetu ne treba raditi ništa što ne biste radili ispred 50 ljudi, kao i da se posao na društvenim mrežama može izjednačiti sa poslom u rudniku.\nDrugi dan konferencije započeo je World Cafe radionicama na temu upravljanja reputacijom. Nakon toga učesnici konferencije bili su u prilici da čuju predavanje Peđe Ašanina Goleta, koji je istakao da je ugled veoma važna poslovna kategorija i da nestručno baratanje PR-om može dovesti do urušavanja ugleda. „Odnosi s javnošću koriste kompanijama samo za snižavanje troškova ili za povećanje profita“, dodao je Peđa Ašanin Gole.\nChristophe Ginisty, aktuelni IPRA predsednik, govorio je na temu “Značaj fenomena mase za upravljanje reputacijom: verovanja, emocije i aktivizam”. Prema njegovim rečima, reputacija je ono što već jesi, a ne ono što tek planiraš da postaneš, kao i da odnosi s javnošću nisu postali digitalni, već društveni.\nDrugi dan konferencije nastavljen je predavanjem Drenislava Žekića, koji je temu reputacije obradio na primeru Njujorka, a koji je od opasnog grada postao jedna od omiljenih destinacija turista i predavanjem Saše Blažekovića o brendiranju gradova i regiona. „Da bismo shvatili šta brend jeste, moramo ga sagledati kroz tri elementa: proizvod/uslugu, ljude koji ga predstavljaju i način komuniciranja“, ocenio je Blažeković.\nPeta konferencija DSOJ zatvorena je panel diskusijom na temu „Reputacije država regiona“, koju je vodio Zoran Stanojević.\nAko ste propustili konferenciju, ključne poruke govornika pročitajte na Twitter-u (haštag #TSPRilika).\nAutor izveštaja: Ivana Parčetić


Foto: Federalna uprava civilne zastite / RAS Srbija\nOd 1.726 eksploziva, 401 se odnosi na protivpešadijske mine, 34 protivtenkovske mine i 1.281 neeksplodirano ubojito sredstvo (NUS).\nU proteklih pola godine demineri su mine uklanjali u Velikoj Kladuši, Donjem Vakufu, Cazinu, Zavidovićima, Hadžićima, na Ilidži, u Busovači, Lukavacu, Tešnju, Novom Gradu (Sarajevo), Gornjem Vakufu, Lukavacu, Kiseljaku, Goražu...\nMeđu poslednjim akcijama u opštini Odžak pronađena su tri NUS-a - trenutni tromblon, kumulativni tromblon i ručna bomba.\nTakođe, početkom meseca, obavljajući redovne zadatke na šest lokacija na području opština Kiseljak, Sapna, Visoko, Bihać, Centar (Sarajevo) i Grada Mostara, timovi Federalne uprave civilne zaštite za uklanjanje eksplozivnih sredstava (UES) uklonili su tri eksplozivna sredstva, 32 komada čaura za AP, 300 komada municije različitog kalibra, četiri metka kalibra 20 milimetara M60 pancirno zapaljiva... Na licu mesta uništili su tri eksplozivna sredstva.\nKroz operacije sistematskog izviđanja definirano je 8.525 sumnjivih mikrolokacija na kojima je, procenjuje se, zaostalo oko 79.000 mina.\nSTIŽE OBILNA KIŠA Moguće poplave u Srpskoj, od nedelje preti opasnost


Čvorović: Porfirije kao patrijarh mora da zastupa većinski stav Crkve\nBeta 18. februara 2021. 18:00\nProfesor Pravnog fakulteta Univerziteta u Kragujevcu Zoran Čvorović izjavio je da će dosadašnji mitropolit zagrebačko ljubljanski Porfirije kao patrijarh morati da bude glasnogovornik većinskog stava Srpske pravoslavne crkve (SPC), navodeći da njen poglavar nema ulogu kakvu ima papa.\n„Dakle, moraće da uvaži većinski stav Crkve po pitanju Kosova i Metohije, ‘ukrajinskog’ raskola, volje vernog naroda u Crnoj Gori ko će biti novi mitropolit crnogorsko-primorski, makar te većinske stavove možda i nije delio dok nije izabran za patrijarha“, rekao je Čvorović, koji je i pravni istoričar, za Betu.\nČvorović je naveo da će „jedinstvo SPC u ovoj godini možda biti na najvećem iskušenju u poslednih sto godina“, napominjući da su episkopi dužni da o tome brinu, a posebno je patrijarh obavezan da afirmiše ulogu njenog Sabora.\nKako je podsetio Čvorović, patrijarh je prvi, ali samo po časti medju episkopima, i ne bi smeo da izlazi iz okvira crkvenog Ustava.\nČvorović je upozorio da je „sve ono što je pratilo izbor novog patrijarha pokazalo da, unutar srpskog episkopata, postoje ozbiljni sporovi, ali to ne sme da bude izvor daljih deoba i njihovih konfrontacija“.\n„Svi sprski episkopi moraju da budu svesni da je njihovim konfrontacijama najviše doprinela nedobronamerna ‘pomoć’ režima Aleksandra Vučića koji je sve činio da preko tabloida koje kontroliše, diskvalifikuje one episkope koji nisu po njegovoj volji“, naglasio je Čvorović.


Monte vino 2017 - vino.rs\nnedelja, 19 februar 2017 09:43\nvina crne gore, sajam vina,\nInternacionalni salon vina Monte Vino 2017, koji i ove godine organizuje Nacionalno udruženje somelijera Crne Gore, održaće se 17. i 18. marta u hotelu „Hilton Podgorica“.\nOva manifestacija izrasla je u proteklih sedam godina u jedan od značajnijih regionalnih događaja posvećenih vinu i najznačajnija vinska manifestacija u Crnoj Gori, te ja kao takva uvrštena u kalendar regionalnih vinskih dešavanja.\nSalon se održava svake godine u martu, a konceptualno je podjeljen na glavni i prateći program, objedinjujući degustacije vina i hrane, radionice, predavanja, promocije i poslovne susrete. Očekuje se učešće više od 90 vinarija iz Crne Gore i regiona, a prvi put biće predstavljeno i 15 proizvođača vina iz različitih regija Italije.\nNa manifestacijia će, kako je najavljeno, biti održano nekoliko stručnih radionica, a karte po ceni od devet evra biće u prodaji od 20. februara u objektima „Gradske knjižare” u Podgorici.


VEZA GROCKE I ZVEZDARE: Nova saobraćajnica spojila Mali Mokri Lug i Kaluđericu | Novosti.RS\nGužve na Smederevskom putu biće smanjene\nNovoizgrađene ulica, u dužini od 800 metara, koja će biti puštena i za saobraćaj, prostire se od Ulice Narodni front na Zvezdari do Željka Milivojevića u Kaluđerici. Protokol o saradnji ove dve opštine, koji je potpisan krajem 2017. godine podrazumevao je da trasa, koja je bila neprohodna bude probijena i očišćena od korova. Radovi, koji su se iz nepoznatih razloga odužili, obuhvatali su izgradnju i asfaltiranje puta sa dve kolovozne trake.\n- Tokom radova postavljeni su i novi ivičnjaci u Beogradskoj ulici u Kaluđerici, koja je granica između dve opštine, ali i ključna tačka spajanja ovih puteva - objašnjavaju nadležni. - Istovremeno je asfaltirana i proširena Avalska ulica i Ulica Željka Milivojevića koja vodi do Kaluđerice.\nIako je prilikom potpisivanja Protokola bilo reči i o uvođenju nove linije javnog gradskog prevoza, koja bi saobraćala ovom trasom do tržnog centra "Ikea", od toga se zasad odustalo. Kroz Kaluđericu, u kojoj živi više od 30.000 stanovnika, prolazi samo jedna linija javnog gradskog prevoza, zbog čega su žitelji u više navrata pisali peticije za uvođenje minibus linije koja bi spojila Klenak i Zvezdaru i kretala se baš ovim ulicama, međutim, odluke još nema.\nNovoizgrađena saobraćajnica svakako će doprineti smanjenju saobraćajnih gužvi na Smederevskom putu, pogotovo kod uključenja i isključenja za naselje Mirijevo. Na ovom delu puta svetlosna signalizacija ne postoji, kao ni srednja traka kojom bi se automobili isključivali na raskrsnici Smederevskog puta i Ulice Nine Kirsanove, zbog čega se svakodnevno stvaraju kilometarske kolone. Problem su i retka izdvojena stajališta za osam linija javnog gradskog prevoza koja prolaze ovom trasom. Novoizgrađena deonica svakako će doprineti da stanovnici Kaluđerice brže stižu do svojih domova, i izbegnu saobraćajne gužve koje kreću tačno od budućeg isključenja za novi deo puta koji još nije obeležen.\nPARKIĆ ZA MALIŠANE\nKAKO je ovaj deo puta opštinsko zemljište građani su dali predlog da u jednom delu bude izgrađen parkić za decu. Ističu da u Kaluđerici postoji svega jedan park i da je ovo idealna lokacija. Predlog je bio i da ulica bude proširena za deo biciklističke staze, kako bi i korisnici ovog prevoznog sredstva imali svoj deo puta.\nMali Mokri Lug Kaluđerica novi putevi saobraćajnica\n(UŽIVO) STATUSNA KONFERENCIJA U HAGU: Šalja kaže da su optužbe za ratne zločine smešne!


Press Online :: Sexy :: Ima načina da seks duže traje\n06. 08. 2016. - Autor: Pressonline\nIma načina da seks duže traje\nRezultati jedne ankete koju je popunilo preko 500 muškaraca i žena govore da dame preterano često doživljavaju da im partner doživi orgazam već u prvih pet minuta seksa, dok se one nisu još ni pošteno zagrejale.\nČak 23 odsto ispitanih dama reklo je da im se često dešava da muškarac doživi orgazam već u prva dva minuta seksa, a to nije najgore - tek 22 odsto ispitanih žena reklo je da u toku svakog odnosa može da doživi orgazam.\nSrećom, ukoliko se i vi pronalazite u ovim situacijama, postoji nekoliko trikova kojima ćete pomoći muškarcu da odloži ejakulaciju...\nPREDLOŽITE MU ZAGREVANJE\nIako vam ovo verovatno zvuči sasvim pogrešno, predložite svom partneru da masturbira pre nego što će se videti sa vama. Time će se dodatno zagrejati za ono što tek predstoji, a ukoliko seks usledi sa malim vremenskim razmakom, svakako će trajati duže. Sve ovo, naravno, ne važi ukoliko vam je partner jedan od onih muškaraca koji mogu da imaju tek jedan odnos dnevno.\nZAGREJTE SE I VI\nDruga varijanta je da predložite partneru da vi masturbirate pre odnosa, i to pred njim. Time ćete steći početnu prednost i biti dobro zagrejane za pravu akciju, pa je velika verovatnoća da će se seks završiti tako što će obe strane biti zadovoljne.\nMuškarci koji imaju problem sa preuranjenom ejakulacijom uglavnom izbegavaju da o tom problemu govore, kako sa partnerkom tako i sa stručnim licima. Ukoliko je to situacija i kod vas, možete mu pomoći a da pritom izbegnete razgovor koji je za njega neprijatan. Gledajte da što češće praktikujete “kaubojsku pozu”, u kojoj ste vi na njemu, kako biste mogle da kontrolišete situaciju i da usporite ritam kada vidite da se on bliži orgazmu. Takođe, danas je tržište preplavljeno prezervativima i sprejovima koji pomažu u odlaganju ejakulacije, pa eksperimentišite i sa njima.\nKada vidite da se partner približava orgazmu, predložite mu da napravite pauzu od nekoliko minuta. Time ćete svakako produžiti odnos, a u međuvremenu možete da se zabavite igračkama za odrasle kako biste održali raspoloženje.


Zvezda "slomila" Igokeu, trojkama razoružali goste - Istok\nZvezda “slomila” Igokeu, trojkama razoružali goste\nGledali smo tvrd početak, zatim su se i jedna i druga ekipa raspucale u šutu za tri poena, ali niko nije uspijevao da se odlepi i prva deonica je završena nerešenim rezultatom.\nU posljednjem minutu videli smo veliki broj slobodnih bacanja na obje strane, s obzirom da su obje ekipe bile u bonusu.\nCrveno-bijele su do pobjede predvodili Džordan Lojd sa 21, Volden sa 13, Dobrić sa 12 i Lazić sa 10 poena.\nJunajted samljeo Romu, Viljareal bolji od Arsenala\nFudbaleri Mančester Junajteda i Viljareala ostvarili su pobjede u prvim polufinalnim utakmicama Lige Evrope. Junajted je na svom terenu deklasirao Romu rezultatom 6:2, dok je ... Read More\nDominantni Jokić sa 83 posto šuta protiv Hjustona\nIako bez jednog od najboljih igrača, povređenog Džamala Mareja, Denver je nastavio sa fenomenalnim partijama. Nagetsi su prošle noći ubedljivo porazili Hjuston rezultatom 128:99. Najefikasniji ... Read More\nNEWER POSTIgre sa narodom: Ne mogu se dogovoriti oko vakcine, a hoće dogovor o mirnom razlazu?!\nOLDER POSTFudbalski Rubikon kapitalizma


Server: Suština nije u proglašenju nezavisnosti već u njenom priznanju\nZa komentar povodom proglašenja nezavisnosti Kosova i priznanja Kosova od strane SAD obratili smo se potpredsedniku Američkog instituta za mir Danijelu Serveru. Na pitanje kolege Branka Mikašinovića kakav razvoj dogadjaja na Kosovu očekuje posle proglašenja nezavisnosti Server je rekao:\nServer: Nadam se da će situacija na Kosovu ostati mirna i da će Srbi i druge manjine imati normalne uslove uslove za žiot što se za sada, koliko mi je poznato, i ostvaruje. Sledeći korak je priznavanje nezavisnosti, a sada smo tek na početku tog procesa. Kada se radi o eventualnoj podeli Kosova mislim da je to opcija koju Beograd želi. Mislim da Beograd preduzima korake koji bi mogli da dovedu do podele, ali da time ujedno destabilizuje situaciju na Balkanu i krši rezoluciju Saveta bezbednosti UN 1244 na koju se inače često poziva.\nGlas Amerike: Kakve će biti posledice proglašenja nezavisnosti i njegovog priznanja po odnose Srbije i SAD?\nServer: Smatram da to pre svega zavisi od Srbije. Mislim da SAD nemaju problema u odnosima sa Srbijom, ali da Srbija ima problema u stavu prema SAD. Mislim da se Srbija suočava sa nekim suštinskim odlukama u pogledu svoje budućnosti. Premijer Koštunica bi izgleda želeo da se veže Srbiju za Rusiju i da zauvek nastavi da se suprotstavlja nezavisnosti Kosova što bi odložilo ulazak Srbije u EU i dovelo do zategnutosti u odnosima sa SAD. Srbija bi, medjutim, mogla i da, možda ne sutra, ali - recimo za nekoliko meseci, prihvati faktičko stanje i iskoristi tu situaciju na najbolji mogući način. Tu pre svega mislim na ulazak u EU, a verujem da je gradjanima Srbije daleko više stalo da članstva zemlje u Evropskoj uniji nego do formalnog suvereniteta nad Kosovom, pošto su svi u Srbiji svesni činjenice da taj suverenitet nije moguće efektivno sprovesti na Kosovu.\nGlas Amerike: Jedno od najčešće pominjanih pitanja u vezi sa nezavisnošću Kosova je da li će se time stvoriti presedan za druge regione sa sličnim ambicijama u Evropi i širom sveta?\nServer: Suština nije u proglašenju nezavisnosti već u njenom priznanju. Neki drugi regioni u svetu će možda proglasiti nezavisnost, ali je pitanje ko će ih priznati. Mislim da ni Rusija, na primer, nije baš preterano zainteresovana za nezavisnu Abhaziju ili Transdjnestriju. Da ponovim, prema mom shvatanju, ključ je u priznanju, a mislim da će prilično veliki broj zemalja priznati Kosovo u roku od, recimo, dva meseca. Medjutim, smatram da će Kosovo nastaviti da bude izvor tenzija izmedju Srbije i SAD i Srbije i EU, ukoliko Beograd ostane uporan u svom stavu.


oktobar 2014 - Fondacija 021 | neprofitna organizacija\nPočetna » Arhiva za oktobar 2014\nPost published:28. oktobra 2014.\nPost category:Ženska mreža\nKonferencija "Ženska platforma za razvoj Srbije – Palić 2014", posvećena zajedničkom angažovanju žena u svim oblastima društva, održaće se od 31. oktobra do 2. novembra 2014. godine na Paliću. Ono…\nContinue Reading Ženska platforma za razvoj Srbije – Palić 2014\nOktobar je mesec borbe protiv raka dojke, a 24. oktobra se obeležava Međunarodni dan borbe protiv raka dojke. Ovog meseca, a posebno danas se javnosti skreće pažnja na rasprostranjenost raka…\nContinue Reading Međunarodni dan borbe protiv raka dojke\nPost published:17. oktobra 2014.\n17Zavod za ravnopravnost polova, uz podršku vlade AP Vojvodine i Pokrajinskog sekretarijata za privredu, zapošljavanje i ravnopravnost polova, 11. oktobra ove godine šesti put je obeležio Međunarodni dan seoskih žena.…\nContinue Reading 6. Sajam stvaralaštva seoskih žena u Vojvodini\nPost published:15. oktobra 2014.\nU sredu 8. oktobra je u okiru redovnih aktivnosti Fondacije 021 održana tribina “Bezbednost dece i mladih”. Pokrenula nas je na diskusiju, razmenu iskustva, razgovor o uzrocima narušene bezbenosti i…\nContinue Reading Bezbednost dece i mladih u Novom Sadu\nTribina „Bezbednost dece i mladih“\nPost published:6. oktobra 2014.\nPozivamo Vas na tribinu “Bezbednost dece i mladih” koja će se održati u sredu 8.10. sa početkom u 18h u Radio kafeu, Miletićeva 45. Na tribini će govoriti predstavnica Udruženja…\nContinue Reading Tribina „Bezbednost dece i mladih“\nSeminar u Panonske TE-TO\nPost published:3. oktobra 2014.\nNa poziv Nade Stanković, predsednice Aktiva žena termoelektrane Panonske TE-TO NS u prostorijama preduzeća Panonske TE-TO u Sremskoj Mitrovici je 26. septembra 2014 organizovan seminar sa temama koje je Aktiv…\nContinue Reading Seminar u Panonske TE-TO


Nova Bezbednosna agenda Evropske unije - Tekstovi\nNova Bezbednosna agenda Evropske unije ...\nUsvajanje nove Bezbednosne agende u okviru Evropske unije označava novu eru borbe protiv najtežih bezbednosnih pretnji prekograničnog karaktera\nEvropska komisija je krajem aprila ove godine usvojila Bezbednosnu agendu za period od 2015. do 2020. godine koja zamenjuje raniju Strategiju unutrašnje bezbednosti iz 2010. godine, uz napomenu da će se u budućnosti i dalje raditi na strateškim ciljevima postavljenim u Strategiji iz 2010. godine.\nNova Agenda je podeljena u nekoliko celina: prva celina se bavi ključnim principima u ostvarivanju unutrašnje bezbednosti, druga izlaže postojeće instrumente EU za razmenu informacija između nacionalnih organa nadležnih za sprovođenje zakona, a treća se bavi najozbiljnijim pretnjama po bezbednost građana EU - terorizmom, organizovanim kriminalom i visokotehnološkim kriminalom.\nNova Agenda je važna i u procesu pridruživanja Srbije Evropskoj uniji, jer ukazuje u kom smeru će se razvijati evropski standardi i prakse, te je neophodno da je domaći činioci uzmu u obzir prilikom izrade strategija, Akcionih planova i drugih propisa relevantnih za proces evrointegracija, a posebno za poglavlje 24.\nPovod za usvajanje nove strategije\nBezbednosna agenda EU je doneta u svetlu činjenice da su bezbednosne pretnje poslednjih godina evoluirale, pogotovo imajući u vidu dešavanja na Bliskom istoku koja se reflektuju na sigurnost građana EU, ali i šire. Problemom migracija, kao jednim od gorućih bezbednosnih problema, bavi se Agenda o migracijama, koju je Evropska komisija predstavila u maju ove godine i koja je usko povezana sa novom Bezbednosnom agendom.\nBezbednosna agenda prepoznaje terorizam, organizovani kriminal i borbu protiv visokotehnološkog kriminala kao tri najozbiljnije pretnje po bezbednost EU i ključne prioritete kojima se treba baviti. Iako je zadatak svake države- članice da se primarno stara o bezbednosti unutar sopstvene teritorije, jasno je da pomenute pretnje ne poznaju državne granice i da suzbijanje istih zahteva koordinisanu akciju na nivou EU. Upravo je to i osnovna ideja Agende - osnažiti saradnju između institucija i agencija EU sa nacionalnim policijama i drugim nacionalnim organima za sprovođenje zakona, kako bi se stvorio prostor bezbednosti unutar čitave EU gde su građani zaštićeni uz puno poštovanje osnovnih prava i sloboda.\nAgenda prevashodno ima za cilj da iskoristi postojeće instrumente za saradnju nacionalnih policija i EU agencija, da te instrumente unapredi i obezbedi njihovo puno sprovođenje kroz sistematsku koordinaciju svih relevantnih aktera.\nOd krucijalne važnosti za uspostavljanje sistema bezbednosti unutar cele EU je, između ostalog, Ciklus javnih politika EU za teški i organizovani kriminal, koji je uperen na borbu protiv najtežeg međunarodnog kriminala kroz saradnju država-članica, EU institucija, EU agencija i relevantnih trećih zemalja i organizacija u cilju preuzimanja zajedničke akcije protiv najtežih bezbednosnih pretnji.\nNeki od najznačajnijih postojećih instrumenata za suzbijanje bezbednosnih pretnji na nivou EU su i Šengenski informacioni sistem (SIS), kao i Evropski informacioni sistem krivičnih dosijea (ECRIS), na osnovu kojih države-članice EU imaju mogućnost da razmenjuju podatke od velikog značaja za bezbednost.\nU cilju borbe protiv terorizma i organizovanog kriminala, Evropska komisija planira da u budućnosti uvede nove kategorije podataka u Šengenski informacioni sistem i promoviše njegovu češću upotrebu, kao i da u ECRIS uvede unos podataka o državljanima trećih zemalja koji su osuđeni u Evropskoj uniji.\nAgenda se fokusira i na jačanje policijske saradnje, pre svega kroz EU agencije kakve su Evropol i Evrodžast, ali i kroz češće formiranje tzv. Zajedničkih istražnih timova (JIT), koji se formiraju od policajaca dve ili više država - članica EU na određeni vremenski period, u cilju istraživanja prekograničnih krivičnih dela. Još jedan instrument za praćenje terorista i kriminalnih mreža bi trebalo da bude i Evidencija podataka o putnicima (eng. Passanger Name Record system, PNR)), čije se uspostavjanje očekuje do kraja 2015.godine. PNR sistem bi obezbeđivao informacije o rezervaciji avionskih karata i prijavljivanja putnika radi identifikacije onih koji sa sobom nose visoki rizik u kontekstu sprečavanja terorizma, trgovine drogom i ljudima i drugih teških krivičnih dela. PNR Direktiva još uvek nije usvojena, a naišla je na oštre kritike činioca koji se bave zaštitom prava na privatnost i zaštitom podataka o ličnosti, jer se postavlja pitanje invazivnosti ovakvog sistema i kršenja navedenih osnovnih ljudskih prava.\nAgendom je predviđen niz konkretnih akcija i preporuka za suzbijanje tri identifikovane bezbednosne pretnje, među kojima su revizija pravnog okvira koji reguliše posedovanje oružja u cilju sprečavanja nelegalne trgovine, jačanje policijske saradnje, ažuriranje pravnog okvira koji reguliše terorizam, povećanje kapaciteta Evropola uvođenjem Evropskog protivterorističkog centra u okviru Evropola, kao i jačanje razmene i saradnje između aktera koji direktno učestvuju u borbi protiv ekstremizma na lokalnom nivou uspostavljanjem posebnog tela (eng. Centre for Excellence), koje bi prikupljalo ekspertizu o borbi protiv terorizma. Agenda takođe predviđa i dalji razvitak Mreže za osvešćivanje o radikalizaciji (RAN), koja je kao krovna organizacija EU započela sa radom 2011. godine. U cilju borbe protiv visokotehnološkog kriminala i kreiranja instrumenata protiv terorističke onlajn propagande, Agenda predviđa jačanje dijaloga sa IT industrijom kroz formiranje posebnog foruma na nivou EU.\nPored saradnje unutar EU, Agenda prepoznaje i važnost saradnje sa ostalim zemljama, ali i saradnju sa međunarodnim organizacijama poput Ujedinjenih nacija, Saveta Evrope i Interpola. Ovo je logično jer mnogi bezbednosni rizici upravo potiču iz zemalja koje nisu članice EU. EU je ustanovila Inicijativu za borbu protiv terorizma na Zapadnom Balkanu (eng. Western Balkan Counter-Terrorism initiative), koja ima za cilj da pomogne zemljama Zapadnog Balkana u borbi protiv pretnji džihadista i ekstremizma, da onemogući onlajn komunikaciju terorista i njihovo finansiranje, kao i da poboljša bezbednost na državnim granicama.\nProces realizacije mnogobrojnih ciljeva Agende je veoma dug i komplikovan, jer pre svega zavisi od posvećenosti i aktivnosti svih aktera - od nacionalnih policija koje moraju da se ohrabre da iskoriste pun kapacitet relevantnih EU agencija i da sa njima usko sarađuju što do sada nije uvek bio slučaj, od unapređenja rada EU agencija, kao i od EU institucija koje u kratkim rokovima moraju da usvoje odgovarajuću legislativu. U toj konstelaciji, mnogo šta zavisi i od političke volje aktera.\nAgenda deklarativno propisuje da borba protiv ekstremizma ne sme dovesti do stigmatizacije bilo koje grupe ili zajednice, odnosno da se u toj borbi moraju poštovati osnovna ljudska prava i evropske vrednosti, ali se ne bavi konkretnije njihovom zaštitom. Postavlja se pitanje u kojoj meri je poštovanje osnovnih ljudskih prava moguće, paralelno sa uvođenjem represivnih politika i legislative koje, neminovno, zadiru u ta ista prava. Zbog toga je veoma bitno da relevantni činioci prate bezbednosnu politiku EU, upozoravaju i preduzimaju konkretne akcije onda kada takva bezbednosna politika narušava osnovna ljudska prava i vrši diskriminaciju.\nEvropska agenda o migracijama\nEU ciklus politika SOCTA\nNova Bezbednosna agenda EU\nEU Direktorat unutrašnjih poslova\nUsvojena nova Bezbednosna agenda EU


Kriza trese svet\nRTV Pink\t28.11.2008 18:48\nJapanska industrijska proizvodnja i potrošnja stanovništva naglo su pali u oktobru, prizivajući sećanja na deceniju dugu stagnaciju tokom devedesetih godina i pokazujući kakvom brzinom svetska finansijsks kriza izbacuje iz koloseka vodeće ekonomije.\nTempo kojim kompanije smanjuju produkciju a narod odustaje od trošenja je iznenadio ekonomiste i navodi na zaključak da drugoj najvećoj privredi sveta preti dublja i duža recesija nego što se mislilo. Autoindustrija je najteže pogođenja, a njene nevolje su počele da se prelivaju na druge sektore, kao što su čeličane, kaže danas vlada. Sumorni podaci iz Japana usledili su posle jučerašnje opomene Kine da je eksplozivni ekonomski rast najveće zemlje u razvoju u oštrom usporavanju koje preti njenjoj stabilnosti, dok je u Evropi poslovno poverenje u evrozoni palo na najnižu granu u 15 godina potstičući zahteve za novim smanjenjem regionalnih kamata. Kanada se danas pridružila rastućem broju država koje su zvanično u recesiji. Japan, Nemačka, Italija i evrozona kao celina su već na listi na kojoj se očekuje skoro priključenje SAD i Velike Britanije. Vlada Kanade kaže da očekuje da će se deveta najveća svetska ekonomija umanjiti u ovom i narednom kvartalu. Ali, za razliku od mnogih sa kojima deli sudbinu, kanadska država nije ponudila gotovo nikakvu pomoći privredi, izazivajući gnev opozicije i povećavajući izglede za prevremene izbore. Kao dalji dokaz da čak i nove ekonomske sile nisu pošteđene, očekuje se da će Indija objaviti najniži privredni rast u trećem kvartalu za protekle četiri godine. Japanska industrijska proizvodnja pala je u oktobru za 3,1 odsto, što je dva puta više od pada predviđenog za ovaj mesec, dok je porodična potrošnja manja za 3,8 odsto u odnosu na oktobar prošle godine. U Južnoj Koreji, četvrtoj najvećoj ekonomiji Azije, neočekivano oštar pad fabričke produkcije u prošlom mesecu navodi danas analitičare da govore o punoj recesiji a ne usporavanju o kome govori vlada. Na Tajvanu, dva vodeća svetska proizvođača čipova, TSMC i UMC, danas kažu da će srezati troškove za 20 proceneta u očekivanju velikog pada u sektoru. Ipak, berze u Aziji su danas nastavile rast, u šestom uzastopnom danu, zato što ulagači ubrzano kupuju sad jeftine akcije.


Uručena prva Majstorska pisma u Crnoj Gori - Ministarstvo vanjskih poslova Otvoriti u novom prozoru\nUručena prva Majstorska pisma u Crnoj Gori\nSa dodjelom deset Majstorskih pisama u svečanoj atmosferi hotela Hilton, 28. marta 2018. godine, uspješno je završen projekat Zanatske komore Koblenc u saradnji sa Zanatsko preduzetničkom komorom Crne Gore. Projekat koji je započet 2014 godine, finansiran je od strane Vlade Savezne Republike Njemačke.\nNovopečenim majstorima su čestitali predstavnici Ambasade SR Njemačke, Vlade Crne Gore, Ministarstva obrazovanja, Ministarstva rada i socijalnog staranja, kao i predstavnici Zanatsko preduzetničke komore Crne Gore i Zanatske komore Koblenca.\nZanatlije koji sebe mogu nazvati majstorima su aktivni u zanimanjima, frizer, krojač visoke mode, automehatroničar i fotograf. Dodijeljeno majstorsko pismo dokazuju da se mogu takmičiti sa zanatlijama na evropskom tržištu rada.


"Gorenje" kupuju Japanci ? "Panasonik" zainteresovan za kontrolni udeo! | vesti-info.rs\nHomeNAJNOVIJE„Gorenje“ kupuju Japanci ? „Panasonik“ zainteresovan za kontrolni udeo!\n„Gorenje“ kupuju Japanci ? „Panasonik“ zainteresovan za kontrolni udeo!\n13. septembra 2016. NAJNOVIJE\n„Panasonik“ zainteresovan za kontrolni udeo u slovenačkom proizvođaču kućnih aparata. Ovom operacijom bi dobili i fabrike u Srbiji, u Staroj Pazovi, Valjevu i Zaječaru\nJAPANSKA korporacija „Panasonik“ zainteresovana je za preuzimanje\nslovenačkog „Gorenja“! To znači da bi i proizvodni pogoni kućnih aparata „Gorenja“ u Srbiji, u Valjevu, Staroj Pazovi i Zaječaru, prešli u ruke svetskog lidera na polju zabavne elektronike, koji već radi u našoj zemlji – u Svilajncu ima fabriku komponenti za električnu rasvetu. Ukoliko dođe do spajanja dve kompanije, aparati za domaćinstvo proizvedeni u Srbiji mogli bi da se nađu u prodajnoj mreži „Panasonika“ širom sveta, ali da dobiju i najsavremenije tehnologije.\nU toku je takozvano dubinsko snimanje poslovanja slovenačkog giganta, a onda će Japanci imati mogućnost da povećaju svoj udeo, ako se za to odluče. „Panasonik“ je još prošlog meseca počeo sa „dju dilidžens“ analizom poslovanja „Gorenja“, sa namerom da u budućem periodu poveća svoj udeo u vlasništvu, a u dogledno vreme preuzme i čitavu „Gorenje“ grupu.\nPredsednik i generalni direktor „Gorenja“ Franjo Bobinac kaže za „Novosti“ da bi analiza poslovanja slovenačke kompanije trebalo da se obavi do kraja meseca. Međutim, kako kaže, u ovom trenutku ne može da potvrdi kakav će ishod biti, niti kada bi i kako ceo postupak mogao da se okonča.\n– Radimo sa „Panasonikom“ već tri godine i svake godine udvostručimo promet sa njima – dodaje Bobinac. – To je značajan partner koji je došao kod nas i rekao da bi želeo da raste zajedno sa nama u Evropi, jer oni na našem kontinentu nemaju sopstvenu proizvodnju velikih kućnih aparata, što je „kor“ biznis u našem poslu. Ali ni jaku ekipu u pojedinim zemljama za prodaju. Oni su, recimo, lideri u domenu zabavne elektronike, rade najsavršenije televizore, imaju sjajnu LED tehnologiju… Vidimo u tom mogućem spajanju mnogo sinergija.\nBobinac smatra da bi pripajanje sa tom japanskom kompanijom za „Gorenje“ bilo prilika za razvoj i rast čitave grupe, bržu proizvodnju. To je dobro za Sloveniju, ceo region, a time i za srpsku privredu, jer je ta slovenačka kompanija prepoznata u ovom delu Evrope „kao domaća“.\n– Jasno je, dakle, ukoliko bi došlo do tog partnerstva, da bi to značilo rast proizvodnje čitave grupe, a time i otvaranje više radnih mesta – objašnjava Bobinac. – Buduća uloga „Gorenja“ u okviru „Panasonik grupe“, ukoliko dođe do udruživanja dveju kompanija je već unapred definisana, ali o tim detaljima ne bih mogao sada da govorim. Jedno je sigurno, brend „gorenje“ ne bi menjao ime.\n„Panasonik“ je, inače, 2013. ušao u „Gorenje“, kada je u proizvođaču bele tehnike iz Velenja stekao 10,74 odsto udela, da bi potom prošle godine dokupio 1,2 odsto kompanije.\nVEĆI PRIHODI KOMPANIJA „Gorenje“ beleži vrlo dobre poslovne rezultate. Tako je u prvoj polovini godine zabeležen rast kompanije za osam odsto, a ako se uračunaju kursne razlike, to je 5,6 odsto, što je takođe značajan rast. – Ove godine mi smo u rastu, najviše u jugoistočnoj i centralnoj Evropi, Rusiji, Australiji, Nemačkoj, uglavnom u svim segmentima, a najviše na premijum aparatima koji imaju neke više funkcije – kažu u „Gorenju“. – Operativna dobit porasla je za 55 odsto i u ovom periodu ostvarili smo 2,1 milion evra čiste dobiti.


Sportski klub Extreme Niš : Južne vesti\nSportski klub Extreme Niš\nU parku "Čair" brzinska trka rolerima\n09:57, 18. 9. 2020.\nČlanovi klubova, ali i pojedinci koji žele da isprobaju koliko su vešti u vožnji rolera moći će to da učine u subotu, 19. septembra u parku Čair, gde će se održati trka u organizaciji Sportskog kluba Extreme.\nU Nišu trka za decu u brzom klizanju\n08:37, 28. 2. 2020.\nU subotu, 29. februara, deca do 15 godina mogu se takmičiti u brzom klizanju, na klizalištu kod bazena "Čair". Učešće i iznajmljivanje klizaljki su besplatni, a organizatori napominju da su za pobednike obezbeđene diplome i medalje.\nZlato i bronza za niške rolerašice na Istočnoevropskom kupu\n09:14, 30. 7. 2019.\nU mađarskom gradiću Tatabanja održano je poslednje kolo Istočnoevropskog kupa, a rolerašice niškog kluba Extreme pamtiće ga po dobrom - Mitra Branković osvojila je zlato, a Lola Ignjatović bronzu.\nDva zlata i bronza za roleraše niškog Extrema u Mađarskoj\n13:01, 15. 5. 2019.\nIstočnoevropski kup protekao je uspešno za roleraše niškog kluba Extreme, koji su iz Segedina doneli 3 medalje, od čega 2 zlatne. Ovo je pokazatelj, navode u klubu, da njihovi takmičari mogu da pariraju i onoj deci koja imaju bolje uslove, pa se nadaju da će ovi rezultati podstaknuti nadležne da naprave profesionalnu stazu u Nišu.\n13:35, 15. 2. 2019.\nSubotnje veče, 16. februara, sva zainteresovana deca mogu provesti u druženju, zabavi i nadmetanju na ledu, pošto Sportsko udruženje Extreme organizuje trku na klizalištu "Čair" za sve starosne kategorije.\n14:26, 19. 7. 2018.\nZa sve Nišlije koje žele da nauče da voze rolere, u petak 20. jula, kažu u klubu Extreme, biće održan besplatan čas rolera u parku Čair.


Suspendovana trojica kineskih zvaničnika zbog nasilnog abortusa\nBeta 15.06.2012 08:38\nPEKING - Kina je suspendovala trojicu gradskih službenika Ankaga u provinciji Šansi i uputila izvinjenje ženi koja je bila primorana da u sedmom mjesecu trudnoće izvrši abortus, a slučaj je izazvao veliko ogorčenje javnosti nakon što su na internetu objavljene slike majke i mrtvog fetusa.\nLokalni zvaničnici su prvo prebili 27-godišnju Feng Jianmej, a zatim je silom natjerali na abortus u trenutku kada je bila u sedmom mjesecu\ntrudnoće, zato što njena porodica nije imala para da plati kaznu od oko 6.000 dolara koliko je potrebno za rađanje drugog djeteta, piše danas kineska štampa.\nŠokantne fotografije nje i njenog sedmomesečnog umrlog djeteta na bolničkom krevetu postavio je njen brat na jednu društvenu mrežu i one su za kratko vrijeme obišle svijet izazivajući ogorčenost i osudu javnosti.\nGradske vlasti Ankanga, grada na sjeverozapadu zemlje u provinciji Šansi gdje živi Feng, saopštile su da je gradonačelnika posjetio Feng i njenog muža u bolnici i uputio im izvinjenje.\n"Najkorektnije bi bilo da su lokalne vlasti dozvolile Feng da se porodi, a da zatim od nje i njene porodice nastoje da naplate kaznu", smatra kineska državna agencija.\nJedan od najnaprednijih američkih razarača stigao u Japan\nPutin: Evo zašto sam podržao Jeljcina\nTramp dobija telefon "samo za Twitter"\nPeskov: Produženje vize je problem Abramoviča, a ne Kremlja\nViše od pedeset povrijeđenih u prinudnom slijetanju aviona\nJužna Koreja ubijeđena u održavanje sastanka Trampa i Kima


Brinuti se o svom i tuđem jeziku\nLSVO \_ Vesti \_ Aktuelno \_ 2012 \_ Brinuti se o svom i tuđem jeziku\nInđija, 21. februar 2012- Akcija povodom međunarodnog Dana maternjeg jezika održana je u centru Inđije gde su članice i članovi OO LSVO Inđija delili flajere građankama i građanima. Ligašice i ligaši podsetili su da se ovaj datum obeležava u znak sećanja na studente koji su 1952. godine ubijeni u Daki u Istočnom Pakistanu, jer su protestvovali što njihov maternji jezik nije proglašen kao zvanični.\nPredsednica OO LSVO Inđija Marija Ljubinković je izjavila da je obeležavanje Dana maternjeg jezika izuzetno važno jer treba da podseti građane da postoji dosta nacionalnih zajednica koje imaju pravo na svoj govor i jezik u zemlji u kojoj žive.\n- Dan maternjeg jezika obeležavamo da ukažemo ljudima da je očuvanje različitih jezika u Vojvodini veoma bitno ako se ima u vidu da skoro svakodnevno u svetu nestane po jedan jezik. S obzirom da u Srbiji uma oko 30 nacionalnih manjina potrebno je omogućiti obrazovanje deci i mladim pripadnicima manjinskih grupa na svom maternjem jeziku. Takođe, treba se brinuti o srpskom jeziku, razvijanju i očuvanju tradicije i identiteta jezičke kulture -navodi Ljubinković.


Vučić očekuje izuzetno težak sastanak u Berlinu | Radio Kosovska Mitrovica\nVučić očekuje izuzetno težak sastanak u Berlinu\n13. April, 2019 11:57 |\nPredsednik Aleksandar Vučić ponovio je danas da nema govora o nastavku dijaloga, dok Priština ne ukine takse i procenio da će predstojeći sastanak u Berlinu, 29. aprila, biti izuzetno težak za Srbiju.\nIstovremeno je odbacio špekulacije opozicije da namerava da na tom sastanku potpiše priznanje nezavisnosti Kosova.\n„Rekli su da će Vučić i Brnabić da priznaju nezavisno Kosovo. Neću ništa da priznam tamo, niti bilo gde drugo…Za razliku od onih koji su ćutali i bežali tunelima za Bukurešt, kada je proglašavana nezavisnost. Lagali su da će neko da potpisuje nešto tamo, a oni su to već uradili”, rekao je Vučić na televiziji Pink.\nVučić je kazao da nije doživeo pritiske predsednika Francuske Emanuela Makrona i nemačke kancelarke Angele Merkel, ali je podsetio da je ambasador Nemačke nedavno rekao da se nastavi dijalog bez ukidanja taksi.\n„To ne može, nismo budale, niti ćemo dozvoliti da nas neko nipodaštava. Ako niste u stanju da poštujete CEFTA, Briselski sporazum, onda o čemu da razgovaramo”, poručio je on podsećajući da je međunarodna zajednica garant i upitao da li će tako da garantuju sutra.\n„Lepo, takse na početak, i možete da razgovarate. Ali, prvo da se izvinite i da vidimo koliko ste nam dužni za maltretiranje”, kazao je Vučić.\nNaglasio je da je njegovo da se bori da se sačuva mir i stabilnost, zbog čega ne govori ništa loše o Hašimu Tačiju i Ramušu Haradinaju, iako bi svašta rekao, a zbog politike koju vodi prema KiM uživa podršku tamošnjih Srba.\n„O čvrstim stavovima neka govore strani pregovarači i Albanci, koji će podići spomenik Vuku Jeremiću za traženje mišljenja Međunarodog suda pravde, koji im je jedini argument“, kazao je on.\nPodsetio je da se nikada u životu nije pozdravio sa Ramušom Haradinajem, kojeg je samo video u Hagu kada je posećivao Vojislava Šešelja, i u Minhenu kada su se mimoilazile delegacije.\nUkazao je da Haradinaj i drugi albanski političari iz Prištine govore isto što i Đilas i Obradović – “kao da prepisuju jedni od drugih”.\nUpitan za prijateljstvo makedonskog premijera Zorana Zaeva sa Haradinajem i Đilasom, on je odgovorio da ne želi da kaže da li to nešto govori ili ne.\n„Pripremam se za Berlin. Ne želim da ugrozim investicije, a ujedno želim da sačuvam naše interese”, rekao je.\nUkazao je i da Priština uvodi svojevrstan verbalni delikt, uz pomoć stručnjaka iz EU, kojim bi se zabranilo negiranje da je u Račku počinjen zločin.\n„Pokušaće da izjednače holokaust sa stradanjem Albanaca. To ne znači da se podsmevam albanskim žrtvama, jer to nikada ne činim, pošto znam da ih je bilo, ali ono što rade da zabranjuju drugačije mišljenje, a ćute o srpskim žrtvama, nikakvog smisla nema“, objasnio je Vučić.\nNaveo je da su koristili i trikove, navodeći da je 20.000 Albanki silovano, a kada su doneli zakon kojim daju veliku finansijsku pomoć žrtvama silovanja javilo se svega 250 žena.\nPonovio je da se ne plaši nikakvih pritisaka, jer neko radi da bio ostao dan duže na vlasti, a neko da bi ostao upisan u istoriji, dodajući da ga ovo drugo zanima.\n„Imam čime ću da se ponosim ceo život, jer će iza mene ostati fabrike, visoke peći, a iza njih ništa. Zatvorili su visoke peći, rudnike slali po kikiriki. To nikada niko neće moći da negira, kao i što će za 30 godina kada se građani budu vozili izgrađenim autoputevima govoriti da je to urađeno u Vučićevo vreme. Sve što 70 godina nismo imali urađeno je za vreme Vučićeve vlasti“, konstatovao je on.


Seminar za edukatore za rad sa mladima - Medžlis Islamske zajednice Bijeljina\nU Centru za lično i profesionalno usavršavanje, u srijedu 16. decembra 2015. godine, završen je trodnevni seminar „Trening za trenere u radu sa mladima od 13 do 30 godina”, imame i mualime iz cijele Bosne i Hercegovine čime je i zvanično otpočela realizacija novog projekta Uprave za vanjske poslove dijasporu. Riječ je o projektu pod nazivom „Rad sa mladima na njihovom pravilnom usmjeravanju i prevenciji bolesti ovisnosti, nasilja i ektremizma“.\nPartner u projektu je Centar za socijalne inovacije koji će u saradnji sa Upravom razviti plan edukacije i materijale za edukaciju. Tim Centra će pripremiti i implementirati edukacije za edukatore na temu “Mogućnosti i opasnosti korištenja interneta”, te ih obučiti na koji način da oni educiraju djecu i roditelje na području lokalne zajednice.\nPored navedenih projektom su predviđene i sljedeće aktivnosti:- organizacija Zimskog kampa za mlade koji će biti organiziran u nekom od naših zimskih centara u BiH. Učesnici ovog kampa će biti 50 mladih (djevojčice i dječaci) sa područja BiH koji se ističu u svom radu, mektebskim rezultatima, učenju i ponašanju i koji su primjer u društvu. Zimski kamp će biti organiziran tokom zimskog raspusta gdje će djeca uz podršku stručnjaka (koordinatori kampa, treneri/edukatori) biti u mogućnosti da se druže, rekreiraju ali i da uče na teme: nenasilna komunikacija, timski rad, donošenje odluka, pregovaranje, kako biti uspješan, multikulturni i multietnički dijalog, orijentacija u prirodi, ishrana u prirodi, skijanje, sankanje, planinarenje… Predviđeno je da kamp traje 5 dana. Također projektom je predviđen i rad sa mladima iz rizičnih porodica kroz mentorstvo od strane stručnih osoba iz Islamske zajednice te aktivnosti koje se odnosi na izradu/pripremu modela za rehabilitaciju mladih ekstremnog ponašanja (resocijalizacija i ekonomsko jačanje).


SAD preuzimaju vodeću ulogu - postaju najveći svetski proizvođač nafte\nAmerička Agencija za energetske informacije (EIA) saopštila je da su SAD, prema preliminarnim procenama, s proizvodnjom nafte „verovatno pretekle” Rusiju u junu i avgustu nakon što su ranije ove godine „preskočile” Saudijsku Arabiju, prenosi AP.\nEIA i Međunarodna agencija za energetiku, grupacija, koja okuplja potrošače nafte na globalnom nivou, ranije su predvidele da će SAD preteći Rusiju i Saudijsku Arabiju, ali ne pre 2019. godine.\nDnevni izveštaj sa svetskih berzi 11.09.2018.\nDnevni izveštaj sa svetskih berzi 30.08.2018.\nDnevni izveštaj sa svetskih berzi 28.08.2018.\nSAD i Meksiko postigli dogovor o novom trgovinskom sporazumu


Nova mera: Država daje hotelijerima 350 evra za ležaj i 150 evra za sobu - Sputnjik Srbija\nNova mera: Država daje hotelijerima 350 evra za ležaj i 150 evra za sobu\n12:57 21.08.2020 (osveženo 15:05 21.08.2020) Preuzmite kraći link\nGradski hotelijeri će dobiti od države direktnu subvenciju od 350 evra za svaki ležaj i 150 evra za svaku sobu, što je nova i prva sektorska mera za ublažavanje posledica virusa korona koji je ta kriza ostavila na ugostiteljstvo, izjavio je ministar finansija Siniša Mali.\nMinistar je nakon sastanka sa predstavnicima gradskih hotelijera u Privrednoj komori Srbije rekao da je jedini uslov za korišćenje te pomoći države da hotelijeri do kraja godine ne otpuste više od 10 odsto radnika.\nSrbija dobro „izgurala“ korona krizu\nIstakao je da će za desetak dana Ministarstvo trgovine, turizma i telekomunikacija objaviti javni poziv za hotelijere kojim će biti precizirani kriterijumi za prijavu i pozvao ih da tom pozivu odazovu.\nOčekuje se, kaže Mali, da će novac hotelijeri dobiti krajem septembra, a najkasnije u prvoj nedelji oktobra.\nDržava je, podsetimo, tokom prethodnih nekoliko meseci obezbeđivala pomoć građanima i privredi više puta. Svakom punoletnom građaninu isplaćeno je po 100 evra, a privreda je u dva navrata dobila direktnu pomoć u vidu isplate cele ili delimične minimalne zarade za svakog radnika.\nSada je nova pomoć stigla hotelijerima, imajući u vidu da je reč o jednom od najugroženijih sektora, a posebno kad je reč o hotelima u gradovima koji su najviše zarađivali od kongresnog turizma.


Zabranjene posete u Kliničkom centru Srbije, a ovo je razlog - Povezane vesti - Naslovi.net\nZabranjene posete u Kliničkom centru Srbije, a ovo je razlog\nKomisija za bolničke infekcije Kliničkog centra Srbije donela je odluku o zabrani poseta. U Kliničkom centru Srbije i Urgentnom centru zabranjene su posete pacijentima zbog povećanog broja obolelih sa respiratornim infekcijama. Odluku o zabrani poseta… »\nZabranjene posete u Kliničkom i Urgentnom centru Srbije: Povećan broj pacijenata sa respiratornim infekcijama\nU Kliničkom centru Srbije i Urgentnom centru zabranjene su posete pacijentima zbog povećanog broja obolelih sa respiratornim infekcijama. Odluku o zabrani poseta donela je Komisija za bolnicke infekcije Klinickog centra Srbije 22. januara. Odluka je… »\nStudio B 24.01.2020\nU Kliničkom centru Srbije i Urgentnom centru zabranjene su posete pacijentima zbog povećanog broja obolelih sa respiratornim infekcijama. Odluku o zabrani poseta donela je Komisija za bolničke infekcije Kliničkog centra Srbije 22. januara. Odluka je… »


UAE – zbog njihove obesti čovek poželi da se fosilna goriva potroše što pre :-) - Auto Republika\nNedavno smo posetili Ujedinjene Arapske Emirate, a o duhu ove države i strukturi voznog parka po brendovima, možete da pročitate u rubrici Putopisi. Ova vest samo potvrđuje i dopunjuje utiske iz našeg boravka u Emiratima.\nDa smo koji mesec kasnije bili u poseti, na glavnom putnom pravcu kroz Emirate, Sheikh Mohamed bin Zayed Road, naišli bi na grafiku smajlija, vesele žute boje, i to na samom drumu! Prvih nekoliko smajlija su “položeni” na autoputu u severnom delu zemlje. Na ovaj način, saobraćajne poruke su počele da budu izložene na još jednom “univerzalnom jeziku”, pored onih koji su već u upotrebi: arapski, engleski i urdu.\nMinistarstvo infrastrukture i razvoja UAE je pokrenulo projekat podizanja svesti o bezbednosti na putevima, i to se opredelilo da učini u veselom maniru. Pored ovih “smajlii pionira”, za očekivati je da se i novi smajlići pojave na mnogim drugim putnim pravcima širom zemlje.\nInicijativa je pokrenuta sa ciljem podizanja osećaja radosti i sreće među korisnicima autoputa, kao i sa željom da se putnici ohrabre da pozovu telefonski broj koji služi za hitne slučajeve, a koji nadzire direktno Ministarstvo. Za slučaj da vam se desi neka “autoputna” neprijatnost u Emiratima, ovo je magični broj: 80088889.\nAhmed Al Hammadi, direktor sektora za puteve, u sastavu Ministarstva, je izjavio da bi ova akcija i projekat trebalo dodatno da doprinesu podizanju nivoa endorfina u krvi stanovnika Emirata. Ovde nije jasno da li direktor misli na 15% stanovništva koji i bez smajlića žive u blagostanju (bez prolivenog znoja, izuzev izazvanog paklenim temperaturama) i rasipaju silne količine pijaće vode u pustinji, ili misli na preostalih 85% (doseljeničkog) stanovništva koje živi sa misijom da usreći starosedeoce.\nNjegova originalna izjava zvuči ovako: „Federalni putevi koji su pod nadzorom našeg Ministarstva, širom zemlje, biće poligon za podizanje nivoa sreće korisnika puteva i doprineće našoj težnji da im obezbedimo život vredan življenja. Stanovništvo Emirata je u središtu politike Ministarstva. Radimo sa željom da im donesemo novu radost i podignemo nivo bezbednosti na putevima”.\nMi sa Balkana možemo jedino da se zapitamo da li živimo na istoj planeti, kao što možemo i da probamo da razumemo šta im daje ovakve nivoe kreativnosti, s obzirom da znamo da se alkohol u ovom delu sveta ne konzumira.\ntags: UAE Ujedinjeni Arapski Emirati Zanimljivosti\nnext Delphi nudi validnu alternativu dizel tehnologiji\nTop 10 najprodavanijih električnih automobila u Italiji tokom 2021. godine\nOvaj kineski SUV bi da pokori Nemačku


Rama-Prozor.Info • Podrška ''Zelenih beretki'' Izetbegoviću je dokaz priče o parastrukturama\nIskusni vojnici uz Bakira\n08.12.2017 20:03 Objavio:F.I. Komentari:0\nDodik izetbegović izjava parastrukture\nPredsjednik Republike Srpske Milorad Dodik izjavio je da je podrška koju je udruženje "Zelene beretke" uputilo bošnjačkom članu Predsjedništva BiH Bakiru Izetbegoviću dio priče da u Federaciji BiH postoje parastrukture.\n"Nesumnjivo je da je jedna od njih podržala Izetbegovića", rekao je Dodik danas novinarima u Banjaluci, piše Srna.\nUdruženje "Zelene beretke" priopćilo je jučer da podržava bošnjačkog člana Predsjedništva BiH Bakira Izetbegovića u njegovom "državničkom stavu" u Beogradu, poručujući da iza njega stoji 100.000 iskusnih vojnika.\n"Onako kako smo stajali iza našeg vrhovnog zapovjednika Alije Izetbegovića, tako isto stojimo i iza tebe Bakire Izetbegoviću sa više od 100.000 iskusnih vojnika - veterana rata", navodi se u priopćenju.\nIzetbegović je tijekom posjete Beogradu, za vrijeme konferencije za novinare na kojoj su govorili predsjedavajući Predsjedništva BiH Dragan Čović i predsjednik Srbije Aleksandar Vučić, mimo protokola stao za govornicu i demantirao Čovića, koji je rekao da će BiH svoje stavove u vezi sa Kosovom prilagođavati stavu Srbije.\nIzetbegović je tvrdio da je riječ o Čovićevom osobnom stavu, a ne Predsjedništva BiH.


Novi detalji /Strahinju Stojanovića u Beogradu brutalno likvidirao ubica iz BiH? / Radio Sarajevo\nFoto: RAS Srbija/Strahinja Stojanović\n19. 09. 2020. u 09:35:00 Radiosarajevo.ba\nPrema nezvaničnim informacijama istražitelji su utvrdili da je Strahinju Stanojevića (30) u nedjelju u podne u Beogradu, postavljanjem bombe ispod njegovog BMW X5, ubio plaćeni ubica iz Bosne i Hercegovine.\nKako se nezvanično saznaje iz istrage, Stanojevića je ubio plaćenik koji je došao u Srbiju iz BiH, pratio Stanojevića, a potom mu pod vozilo postavio eksplozivnu napravu velike razorne moći, ali dobro usmjerene, kako bi usmrtila samo njega, a ne i nekoga ko bi u tom trenutku mogao da bude sa njim u vozilu, piše Blic.\nSrbija / Eksplozija u Beogradu: Preminuo Strahinja Stojanović\nU ovoj situaciji u džipu je, na mestu suvozača, bila Stojanovićeva djevojka, Kolumbijka Sonja Suarez Gomez (45) koja je u eksploziji ostala nepovrijeđena, dok je Stojanović ostao bez obje noge, a nekoliko minuta kasnije i izdahnuo na kolovozu.\nBomba je, kako je utvrđeno, aktivirana daljinski i to tek onda kada je ubica bio siguran da je Strahinja Stojanović za volanom.\nUbice su ovog puta bile bolje organizovane, pa su vodile računa da se uvjere da će ubiti svoju metu a ne nekog drugog, jer je, kada je prije dvije godine pokušana likvidacija Stojanovića na isti način, u eksploziji bombe ispod vozila povrijeđena njegova tadašnja djevojka Olatc Bilbao, inače bivša misica Marbelle, dok je on ostao nepovrijeđen.\nTagovi: Strahinja Stojanović likvidacija Beograd Srbija ubistvo Bosna i Hercegovina plaćeni ubica\nSrbija / Jezive scene eksplozije u Beogradu u kojoj je poginuo Strahinja Stojanović\nPandemija / U Srbiji za 24 sata drastično povećan broj novozaraženih osoba\n! / Hrvatski ministar posjetio gradilište Pelješkog mosta: 690 uposlenih radi punom parom


Bogdanović: UNMIK će sprovesti standarde i bez Srba\nPriština -- Ministar u Vladi Kosova Goran Bogdanović rekao je da je šef UNMIK-a Hari Holkeri od kosovskih Srba zatražio brz odgovor na poziv da učestvuju u Radnim grupama za sprovođenje standarda, upozorivši ih da je "primena standarda fundamentalno pitanje i da će rezultati biti ostvareni bez ...\nSrbima otvorena vrata svih radnih grupa\nGračanica -- Šef UNMIK-a Hari Holkeri rekao je u petak, nakon sastanka sa vladikom Artemijem u konaku manastira Gračanica, da su srpskoj zajednici i koaliciji Povratak otvorena vrata svih radnih grupa za provođenje standarda na Kosovu.\nČović i Holkeri bez dogovora\nBeograd -- Predsednik Koordinacionog centra za Kosovo i Metohiju Nebojša Čović i šef UNMIK Hari Holkeri u četvrtak nisu postigli dogovor o učešću Srba u radnim grupama za implementaciju standarda za Kosovo. Čović je kao uslov za učešće srpskih predstavnika naveo primenu zajedničkog dokumenta ...\nIvanović: Odluka posle konsultacija s Koordinacionim centrom\nKosovska Mitrovica -- Član Predsedništa Skupštine Kosova i Metohije Oliver Ivanović izjavio je da će konačnu odluku o učešću Srba u radnim grupama za primenu Standarda za Kosovo doneti koalicija "Povratak" posle konsultacija s Koordinacionim centrom “jer srpska strana ne može da čeka konstituisanje ...\nHolkeri u četvrtak u Beogradu razgovara sa Čovićem\nBeograd -- Šef UNMIK-a Hari Holkeri dolazi u četvrtak u Beograd na sastanak sa predsednikom Koordinacionog centra za Kosovo i Metohiju Nebojšom Čovićem. Čović je u sredu na konferenciji za novinare rekao da će se sa Holkerijem sastati u 10 časova u Vladi Srbije.\nHolkeri ponovio poziva Srbe da učestvuju u radnim grupama\nPriština -- Šef UNMIK-a Hari Holkeri pozvao je u sredu još jednom predstavnike srpske koalicije "Povratak" da učestvuju u radnim grupama za izradu plana za implementaciju standarda na Kosovu. "To je vaš i naš interes", rekao je Holkeri Oliveru Ivanoviću, Dragiši Krstoviću i Stojanki Petrović, ...\nHolkeri: milimetar napred, dva unazad\nPriština -- Šef UNMIK-a Hari Holkeri ocenio je da Kosovo veoma sporo napreduje i da se "pod takvim uslovima" u pokrajini u skorije vreme "ništa neće promeniti", javio je u utorak dnevnik na albanskom jeziku Zeri. "Napredak na Kosovu je spor: krećemo se napred milimetar po milimetar, a zatim ponekad ...\nHolkeri: Naši odnosi sa srpskom zajednicom nisu najbolji\nPriština -- Šef UNMIK-a Hari Holkeri izjavio je u utorak da odnosi administracije UN sa srpskom zajednicom na Kosovu nisu na željenom nivou i da na njih utiču neizvesnost oko formiranja Vlade Srbije i nedovoljna bezbednost za povratnike.


Novi dabl-dabl Jokića u pobjedi Denvera u Nju Orleansu\nUz još jednu odličnu partiju srpskog centra Nikole Jokića Denver Nagitsi ostvarili su izuzetno važnu pobjedu u borbi za plej-of na gostovanju Nju Orleans Pelikansima 134:131. Ipak, centralna figura večeri je Rasel...\nZvezda suvereno do finala ABA\nKošarkaši Crvene zvezde ubjedljivo su savladali Budućnost 82:59 (21:15, 14:14, 32:22, 15:8) i sa 2-1 u seriji plasirali se u finale plej-ofa ABA lige. Crveno-bijeli će treću godinu u nizu igrati u...\nSaša Obradović još tri godine u Lokomotivi\nSrpski košarkaški trener Saša Obradović produžio je ugovor sa Lokomotivom iz Kubanja na još tri sezone, saopštio je ruski klub. Obradović je ekipu preuzeo u novembru prošle godine od Focisa Kacikarisa i...\nIbrahimović ide Bekamovim stopama\nGolgeter Mančester Јunajteda Zlatan Ibrahimović neće produžiti ugovor, već će na kraju sezone preći u Los Anđeles Galaksi, tvrdi američki Foks. Kako se navodi, 36-godišnji švedski fudbaler dobiće najbogatiji ugovor u istoriji...\nFudbaleri u Boriku igrali za Sofiju\nEkipa "Mladi Čelinac" pobjednik je humanitarnog turnira u malom fudbalu koji je igran pod sloganom: “Prijavi tim, podrži Sofiju”. Čelinčani su u finalnom susretu bili uspješniji od sastava NDP Banjaluka dobivši ih...\nČarlston: Јankovićeva sigurna na startu\nSrpska teniserka Јelena Јanković uspješno je startovala na turniru u Čarlstonu, pošto je u prvom kolu savladala Ruskinju Ekaterinu Aleksandrovu – 6:0, 6:4. Najiskusnija i najbolje rangirana srpska teniserka, šampionka Čarlstona 2007....\nSonja Petrović (28) koja ove sezone nastupa za češki Prag, uvrštena je u idealnu petorku ovogodišnje Evrolige po izboru navijača. Reprezentativka Srbije imala je sjajan učinak u najjačem evropskom takmičenju, gdje je...\nMarej odmiče Đokoviću, razlika veća od 4.000 poena\nBritanski teniser Endi Marej uvećao je prednost na najnovijoj ATP listi u odnosu na Novaka Đokovića, koji zbog povrede nije branio titulu na mastersu u Majamiju. Rodžer Federer je poslije titule na...\nAtletski klub Borac je poznat po talentovanim takmičarima, a u proteklom mjesecu posebnu pažnu privukla su brađa Luka i Kosta Ivičić. Mlađi Luka (14), koji se takmiči u kategoriji starijih pionira je...\nŠvajcarski teniser Rodžer Federer vjerovatno će napraviti pauzu poslije osvajanja Mastersa u Majamiju i propustiti čitavu sezonu šljake. Federer je u nedjelju osvojio i drugi Masters u sezoni pobjedom nad Rafaelom Nadalom...\nPartizan izgubio, Cedevita u finalu ABA lige\nKošarkaši Partizana nisu uspijeli da se plasiraju u finale plej-ofa ABA lige, pošto su poraženi u Zagrebu od Cedevite 87:78 (20:14, 27:22, 22:27, 18:15). Cedevita je slavila u trećem meču i u...\nPartizanov dan istine: Mogu li crno-bijeli u finale?\nKošarkaši Partizana NIS od 19 časova u 'Domu sportova' gostuju Cedeviti u odlučujućoj trećoj utakmici za prolaz u finale ABA lige. Izabranici Aleksandra Džikića pokušaće da prekinu niz od šest uzastopnih poraza...\nNadal: Nisam siguran da je Novak povrijeđen\nRafael Nadal večeras od 19 sati igra finale turnira u Majamiju protiv Rodžera Federera, ali razmišlja i o Novaku Đokoviću. Doduše, ovog puta izrazio je sumnju da je Đoković zaista povrijeđen....\nBorac i Sutjeska odigrali meč za Sofiju\nFudbaleri Borca ostvarili su osmu uzastopnu pobjedu u šampionatu Srpske, i tako nastavili pohod ka povratku u Premijer ligi Bosne i Hercegovine. Banjalučani su večeras na Gradskom stadionu, pred više od 5...\nBjelica u timu 29. kola Evrolige\nMilko Bjelica, košarkaš Crvene zvede mts, izabran je u idealni tim 29. kola najelitnijeg košarkaškog takmičenja u Evropi. Bivši as Efesa, Baskonije i drugih evroligaških ekipa, predvodio je 'crveno-beijle' u pobjedi nad...


Mađarski premijer Viktor Orban je kritizirao politiku azila Europske unije i pozvao panevropski blok da bolje kontrolira svoje granice, umjesto da se koncentrira na to gdje razmjestiti izbjeglice koje su već stigle u Europu.\n"EU ne smije fokus usmjeriti na preraspodjelu izbjeglica kojima je odobren azil, već na kontrolu granica", kazao je Orban nakon sastanka s bugarskim premijerom Bojkom Borisovim.\nOrban kaže da Europa mora braniti kršćansku kulturu\n"Migracije prijete našoj sigurnosti, našem načinu života i kršćanskoj kulturi", dodao je, opisavši neminovan rast broja migranata kao "crni oblak koji se nadvio nad Europom".\nPrema njegovim riječima, ako se taj trend nastavi, većina evropskih zemalja postat će muslimanska.\n"Nacije će nestati, Zapad će pasti, a Evropa uopće neće shvatiti da je okupirana", smatra Orban.\nOrban, koji se izdvojio kao vođa protuimigrantskog krila zemalja srednje i istočne Evope u EU koje se protive njemačkoj politici otvorenih vrata, optužio je "političare u Bruxellesu, Berlinu i Parizu" za ugrožavanje Europe.


Usvojena Usmena informacija o izmenama i dopunama Strategije reforme javne uprave - Naša Mesta\nNaslovna Naša Mesta Usvojena Usmena informacija o izmenama i dopunama Strategije reforme javne uprave\nSavet za reformu javne uprave održao je Drugu sednicu na kojoj je usvojena Usmena informacija o izmenama i dopunama Strategije reforme javne uprave u Republici Srbiji.\nNa sednici, kojoj je predsedavala ministarka državne uprave i lokalne samouprave Marija Obradović, usvojena je i Usmena informacija o napretku u razvoju eUprave i digitalizacije i izazovi u sprovođenju aktivnosti koji se tiču digitalizacije.\nMinistarka Obradović podsetila je prisutne da najnoviji izveštaj Evropske komisije za 2021. godinu pokazuje da je Republika Srbija napredovala u oblasti razvoja elektronske uprave, te da je jedna od zemalja koja je u uslovima pandemije koronavirusa uspela da ubrza digitalne napore razvijajući nove onlajn servise za korisnike i unapređujući elektronske usluge.\nNa sednici je usvojen i Predlog zaključka o usvajanju Informacija o početku pregovora za novi instrument Sektorske budžetske podrške za sektor reforme javne uprave i upravljanja javnim finansijama.\nObradović je istakla da su se, nakon usvajanja nove Strategije reforme javne uprave, stekli uslovi za početak planiranja nove finansijske podrške kroz novi instrument Sektorske budžetske podrške, u skladu sa opredeljenjem za usmeravanje IPA III sredstava.\nKako je navela, u toku naredne godine očekuje se početak pregovora sa Evropskom komisijom, čiji će krajnji rezultat biti potpisivanje novog Sektorskog reformskog ugovora.\nPrethodni tekstKompanija NIS postaje vlasnik 90 odsto akcija Petrohemije\nSledeći tekstNovi Pazar prvi grad koji je otvorio budžet za narednu godinu\nBrendiranje gradova: Samo rad i upornost donose dobar rezultat\nOpština Bački Petrovac raspisala javni poziv za kupovinu bicikala\nRok za nove fiskalne kase za manje od nedelju dana\nNovi Sad: Raspisan Javni poziv „ReLOaD2“\nPočela izgradnja fabrike u Zaječaru: Investicija vredna 1,5 miliona evra


Foto: N.B. / Ustupljene fotografije\nKako je saopšteno iz Gradskog kriznog štaba, predstojeće vremenske prilike, kao i porast broja lica koja se testiraju, zahtevaju i pravovremenu reakciju u cilju obezbeđenja prostora oko i unutar kovid ambulante.\n- Shodno ukazanoj potrebi, na inicijativu Doma zdravlja Kraljevo, u saradnji sa Odeljenjem za poslove civilne zaštite Gradske uprave grada Kraljeva, postavljeni su dodatni zaštitni vojnički šatori. Apelujemo na građane Kraljeva da se pridržavaju epidemioloških mera koje su propisale nadležne republičke institucije, kako bi zaštitili sebe i svoje najdraže - navodi se u saopštenju.\nPrema poslednjem izveštaju Zavoda za javno zdravlje Kraljevo, od 45 testiranih osobe na koronavirus, čak 27 je bilo zaraženo. Od početka epidemije, ukupan broj registrovanih osoba na teritoriji Kraljeva, obolelih od Kovid 19 je 1.541.


Faktor | Suzavac i zvučne bombe: Izraelski vojnici intervenisali tokom protesta Palestinaca na Zapadnoj obali\nObjavljeno: 18.07.2020. u 17:48\nIzraelske snage intervenisale su tokom protesta Palestinaca protiv ilegalnih jevrejskih naselja na okupiranoj Zapadnoj obali, javlja Anadolu Agency (AA).\nGrupa ljudi, uključujući Palestince, aktiviste i palestinske zvaničnike iz okruga Beyta u Nablusu, na Zapadnoj obali, protestovala je protiv jevrejskih doseljenika koji su formirali kamp u brdovitim predjelima grada Beyta s ciljem izgradnje naselja na tom području.\nIzraelski vojnici su intervenisali suzavcem i zvučnim bombama.\nPalestinski zvaničnici tvrde da će prema američkom planu Izrael aneksirati 30 do 40 posto Zapadne obale, uključujući cijeli Istočni Jerusalem. Zapadna obala, uključujući Istočni Jerusalem, smatra se okupiranom teritorijom prema međunarodnom pravu, zbog čega su sva jevrejska naselja na toj teritoriji, kao i planirana aneksija, ilegalni.\nGuterres: Glad može porasti do historijskih razmjera, a 100 miliona ljudi biti uvučeno u krajnje siromaštvo


Profesorka Medicinskog fakulteta Snežana Rakić: Potpisala sam podršku protestima zbog mladih i njihove budućnosti (VIDEO) | Insajder\nViše od 1.400 profesora i saradnika univerziteta je do sada potpisalo podršku građanskim protestima “Jedan od pet miliona”. Jedna od potpisnica podrške je i redovna profesorka Medicinskog fakulteta u Beogradu i doktorka Snežana Rakić. Ona je ujedno i načelnica Odeljenja porodilišta u GAK “Narodni front”, gde je bila i v.d. direktorke od 2013. do 2017. godine. Snežana Rakić je i članica Lekarske komore Srbije, Srpskog lekarskog društva, međuodeljenskog odbora SANU za biologiju reprodukcije. Ona u intervjuu za Insajder kaze da podršku protestima univerzitetskih profesora ne treba gledati kao “opredeljenje za neku stranu”.\nIzjava ministra prosvete Mladena Šarčevica da “nema ozbiljnih imena” među profesorima i saradnicima koji su javno dali podršku protestima, bila je, prema njenim rečima, između ostalog, razlog da se broj potpisa u roku od nekoliko dana udvostruči.\n“Kada se nalazite na rukovodećem mestu, niko vam ne daje tu ni slobodu ni pravo da vređate nekoga ni po kom osnovu”, poručuje Snežana Rakić.\nZa nju je, kako je istakla, nedopustivo da predsednik SANU Vladimir Kostić ne želi da se izjasni o protestima. Prema njenim rečima, on bi morao da se oglasi i kao profesor Mediciniskog fakulteta, posebno imajući u vidu da puno redovnih i varednh profesora odlazi s fakulteta.\nProfesorka kaže i da joj je drago kada vidi da su studenti počeli da se uključuju u proteste, kao i da su mladi ciljna grupa za koju treba da se bore. Ona poručuje da akademska zajednica mora da mobiliše studente i da im kaže da je Srbija mesto gde treba da ostanu jer će, prema njenim rečima, gde god da odu biti građani drugog reda.\nRakić je govorila i o položaju profesora na Medicinskom fakultetu, rekavši da će ovaj period ostati upamćen po tome što je veliki broj profesora, što redovnih, što vanrednih, napustio Klinički centar i svoje katedre, a da se na to “niko nije osvrnuo”.\nProfesorka poručuje i da želi da ishod aktuelnih protesta bude uspostavljanje normalnog sistema vrednosti, poštovanje zakona i prava i slobode mišljenja.\nSa profesorkom Snežanom Rakić razgovarala Dijana Babić